Ilardiak kalitatezko enpleguaren aldeko apustu egin du azken urteotako politika publikoek prekarietatea ekarri dutelako\nAhaldungai nagusiak sektore industrialaren suntsidura salatu du Sestaon eta industria aurreratua sustatzeko konpromisoa hartu du.\n| 2019-05-21 21:49:00\nBea Ilardiak uste du Bizkaiak industria aurreratuaren eta kalitatezko enpleguaren aldeko apustu egin behar duela azken urteotako politika publikoak kontrako norabidean joan direlako. EH Bilduren ahaldungai nagusiak hala adierazi du gaur arratsaldean Sestaon Mikel Izquierdo bertako alkategaiarekin eta Diana Urrea Orain Errepublikak Europako Parlamenturako hautagaitzako kidearekin batera.\nIlardiak instituzio publikoen lana kritikatu du, azken urteotan Bizkaian hirugarren sektoreari begira aritu direlako eta industria eta kalitatezko enplegua, aldiz, bazterrean utzi dituztelako. “Euren politika ekonomikoa prekarietatea areagotzen ari da industriaren sektorea desegiten ari den bitartean. Industria-birmoldaketa saldu ziguten, baina desindustrializazioa izan dugu”.\nEH Bilduk, ostera, industria aurreratuaren eta kalitatezko enpleguaren aldeko apustu egiten du eta, horretarako, “egun erabiltzen ez diren lurzoru industrialak, Babcockenak kasu, berreskuratzea” proposatu du Ilardiak, horrek balio erantsia duten industria berriak erakartzea ahalbidetuko duelakoan. Halaber, kinka larrian dauden enpresei laguntzeko 50 milioi euroko funts bat sortzea ere planteatu du, “politika industrialak aurrea hartu behar dielako ager daitezkeen arazoei eta egoerari buruzko jarraipena egin behar du zehazteko zer nolako laguntzak, maileguak edo bestelako neurriak behar dituzten enpresek”.\nOtegi: “EH Bildu da boto erabilgarria burujabetzan sakontzeko eta horrela jendearen bizi baldintzak hobetzeko”\nArnaldo Otegiren irudiko, “igandean hautatu beharko da EAJ buru duen bloke kontserbadorearen eta EH Bildu buru duen bloke aurrerakoiaren artean”. EAJri eskatu dio argitzeko ea prest dagoen alkatetzak PPren bozekin lortzeko.\n| 2019-05-20 22:29:00\n“EH Bildu da boto erabilgarria burujabetzan sakontzeko eta, modu horretan, jendearen bizi baldintzak hobetzeko”, azpimarratu du Arnaldo Otegik gaur arratsaldean Markinan, Bea Ilardia ahaldungai nagusiarekin batera. Azaldu duenez, egungo koiuntura politikoan bi bloke nagusi gailentzen ari dira. “Batetik, bloke kontserbadorea, EAJ buru, daukagu, xede bakarra duena, nola edo hala botereari eustea, hain zuzen ere; bestetik, bloke aurrerakoia agertzen da, EH Bildu buru duena, jendea eta haren lehentasunak defendatu, babestu eta zaindu egiten dituena”.\nEH Bilduko koordinatzaile nagusia kezkatuta agertu da EAJ egiten ari den kanpainaren tonuarekin. Izan ere, “egunero gezurretan ibiltzen ari dira, guri erasotzeko eta iraintzeko, Casado eta Riveraren estilo bera erabilita; haien lekukoa hartu dutela dirudi”. Dena den, Otegiren aburuz, hori ez da kasualitatea, baizik eta estrategia zehatz bati erantzuten dio. “Azken batean, EAJ, PP eta C’s boto poltsa berean ari dira arrantzan, boto kontserbadore eta unionistaren bila; horregatik egiten digute eraso egunero”.\nHori, hala ere, kezkagarria iruditzen zaio EH Bilduko buruzagiari, “ezinezkoa delako hauteskundeetan boto autonomistekin loditzea eta horren ostean testu eta akordio subiranistak egitea; hori bateraezina da”. Hori dela eta, erantsi du, “kezkatuta gaude logikak dioelako EAJk, autogobernuari dagokionez, ez duela aliantza abertzale eta aurrerakoi baten aldeko apustu egingo”, orain erakusten ari den jarrerak ez daramalako EH Bildurekiko akordio bat egitera termino subiranistetan.\nHorren haritik, Gasteizko Legebiltzarreko autogobernu ponentzia egiten ari den lana gogorarazi eta kezka adierazi du adituen batzordea ez delako aurrerapausoak ematen ari. Edonola ere, ziurtatu du EH Bilduk “denboran eta forman” beteko duela Parlamentuaren agindua, bere iritziz berebiziko garrantzia duelako Arabak, Bizkaiak eta Gipuzkoak estatus politiko berria edukitzeak. “Ezin dugu aukera galdu, burujabetzan sakontzeko tresnak behar ditugu bestelako politika publikoak egin ahal izateko eta euskal herritarren bizi baldintzak hobetzeko”.\nBeraz, ondorioztatu du, datorren igandeko hauteskundeetan “EH Bildu da boto erabilgarria”, eta ohartarazi du “jokoan dagoena herri gisa dagokigun burujabetza dela”. Horregatik, “EH Bildu da boto erabilgarria burujabetzan sakontzeko eta jendearen bizi baldintzak hobetzeko; ezker independentista norabide horretan aurrera egitea bermatzen duen bakarra da, gainerako alderdiak kezkatuago daudelako euren emaitza elektoralekin jendearen borondateari erantzutearekin baino”.\nEH Bilduko koordinatzaile nagusiaren hitzetan, “proiektu aurrerakoiak aurrera egingo du ezker independentista Bizkaian eta metropolian indartsua baldin bada soilik; horixe da gure erronka Bizkaian lehenengo fase honetan, ordezkaritza maila handitzea eta EH Bildu alternatiba gisa kontsolidatzea”.\nAmaitzeko, Otegik dei zuzena egin dio EAJri: “Gure botoekin eskuin espainolek ez dute boterea lortuko ez udaletxeetan ez aldundietan; EH Bilduk uko egiten dio alkatetzak edota diputazioak lortzeari horretarako eskuin espainolen bozak behar badira, baina EAJk ez dio oraindik erantzun azken egunotan egiten ari gatzaizkion galderari: EAJ prest dago Gasteizen, edo beste herriren batean, alkatetza lortzeko PPren botoei esker?”.\nBea Ilardia: “EH Bilduk gobernatzen duenean jendearen bizitzak hobera egiten du”\nArnaldo Otegik bezala, Bea Ilardia ahaldungai nagusiak ere ohartarazi du igandean jokoan egongo dela “nola nahi dugun Bizkaia gobernatzea”. Zentzu horretan, nabarmendu du “EH Bilduk gobernatzen duen tokietan jendearen bizitzak hobera egiten duela, EH Bilduk herritarrekin batera gobernatzen duelako, gardentasunez, hurbiltasunez eta jendearen parte-hartzea sustatuz, horrela bakarrik lortzen baita jendearen bizitza hobetzea”.\nIlardiak Enkarterrien abandonua salatu du Gueñesen eta konpromisoa adierazi du Bizkaia osoaren garapen orekatuarekin\nAhaldun nagusigaiak lurzoru industrialak berreskuratu beharra azpimarratu du eta egungo garapen ereduaren aurka azaldu da, jarduera ekonomikoa Bilboko Gran Via kalean zentralizatzen duelako.\n| 2019-05-18 19:11:00\nBea Ilardiak Enkarterriak historikoki pairatu duen abandonu instituzionala salatu du gaur goizean Gueñesen Idoia Perez bertako alkategai eta Iker Casanova legebiltzarkidearekin batera. Ahaldungai nagusiak esan duenez, utzikeriak ezaugarritu dituen politika instituzional horiek langabezia tasa altuak ekarri dituzte, “eta gero, adabakia jartzeko edo, zalaparta handiz iragarri diren proiektuak ezerezean geratu dira beti azkenean”.\nIlardiak kritikatu du zer nolako aldeak eta desorekak dauden, sozialak zein ekonomikoak, Bizkaiko eskualdeen artean, eta egoera hori azken urteotan eginiko politikei egotzi die, zonalde zehatz batzuen garapena lehenetsi delako. Hori ez da, ordea, EH Bilduko hautagaiak defendatzen duen eredua. Bere hitzetan, “gure ereduak ez du jarduera ekonomikoa Bilboko Gran Via kalean zentralizatzen; guk herrialde orekatu eta kohesionatua nahi dugu eta argi dugu Enkarterrien etorkizuna, Bizkaia osoarena bezala, jarduera ekonomikoaren banaketa orekatuaren eskutik etorriko dela. Bizkaiak daukan potentzial ekonomikoa lurralde guztian banatu behar da, jarduera ekonomikoa ezin delako hiri handian bakarrik geratu”.\nHorren haritik, Aldundiak lurzoru industrial zaharrak berreskuratzea nahi du ahaldungai nagusiak: Trapagaranen Babcock zaharrean, Basaurin Baskonia zegoen tokian eta Gernikan Labeagako zonaldean. “Berreskuratu dezagun Bizkaiko leku batzuetan daukagun lurzoru industriala eta eman diezaiegun bigarren aukera bat arduradun politiko batzuek ahaztuta dituzten eskualde horiei”.\nIlardiak industriaren desagerpenaz ohartarazi eta Bizkaia orekatu eta kohesionatu baten aldeko apustu egin du\nAhaldun nagusigaiak oreka nahi du “herritarren artean, eskualdeen artean eta aberastasunaren banaketan” eta salatu du azken urteotan Aldundia kontrako norabidean aritu dela eskualde batzuen kalterako, Busturialdea kasu.\n| 2019-05-17 12:47:00\nBea Ilardia EH Bilduren ahaldungai nagusia Bermeon izan da gaur goizean, Busturialdean, eskualde hori azken urteotan Bizkaiko Foru Aldundiak egin duen politikaren “adibide paradigmatikoa” delako. Izan ere, “Busturialdean industria desagertzen joan da hirugarren sektorearen mesedetan, zerbitzuen mesedetan, eta gabeziak larriak dira garraio publikoari eta errepideei dagokienez”. Ilardiak salatu duenez, Aldundiak ez ditu eskualde guztiak aintzat hartu eta haien arteko aldeak areagotu ditu. Hala, “eskualde batzuetan bizitzeak zerbitzu okerragoak eta bizitza maila eskasagoa izatera kondenatzen ditu bertan bizi direnak”.\nEH Bilduko hautagaiak, berriz, argi du “Bizkaia kohesionatu bat beharrezkoa dela jendearen ongizatea eta beharrizanak eskualde guztietan bermatzeko” eta, beraz, “Bizkaia orekatua lortzea” du helburu datorren legealdirako. “Behetik gora eraikitako Bizkaia nahi dugu, herritarrak eta haien beharrak kontuan hartzen dituena eta inor bazterrean uzten ez duena. Oreka behar dugu herritarren artean, eskualdeen artean eta aberastasunaren banaketan”.\nIdurre Bideguren: Kudeaketa hurbila eta gardena\nBea Ilardiak ez ezik, Idurre Bideguren alkateak –Senatuan arituko da datozen lau urteotan– eta Bittor Asteinza alkategaiak ere parte hartu dute Bermeoko ekitaldian. Bidegurenek EH Bilduren kudeaketa eredua goraipatu du, “hurbiltasunean eta gardentasunean oinarritutako eredua” delako. Adierazi duenez, EH Bilduk hala gobernatu du Bermeo azken zortzi urteotan, “argi dugulako hori dela kudeaketa arrakastatsuaren formula”.\nBertako Udalean eginiko lana Europan ere aitortu eta saritu dutela gogora ekarri ostean, alkateak azaldu du hilaren 26ko hauteskundeetan herritarrek bi eredu ezberdinen artean aukeratu beharko dutela. Batetik, “gardentasuna oinarri daukan politika”; bestetik, “bete gabe geratzen diren promesetatik harago ez doan politika”.


Bizilagun kopuruak behera egin du Gatzagan - Leintz gatzaga - Goiena.eus\nBizilagun kopuruak behera egin du Gatzagan\nUbane Madera 2014-02-24 08:48\nJaitsi egin da udalerriko bizilagun kopurua urtebetean. Udalaren erroldaren arabera, aurten 244 lagun bizi dira Leintz Gatzagan, eta iaz, berriz, 259 lagun izan ziren erroldatuta. Sexuaren arabera begiratuta, 133 dira gizonak eta 111, berriz, emakumezkoak.\nEta urtebeteko jaitsiera hori bi sexuetan gertatu dela erakusten dute datuek: iaz 139 bizilagun ziren gizonak eta 120, berriz, emakumeak. Bi kasuetan, beraz, eta hemengo gizartearen joerarekin bat etorri barik, gizonezkoak dira gehiago Gatzagan. "Hala izan da aspaldiko urtetan", Udaletik esandakoaren arabera.\nErroldan urtebetean eman den jaitsierari dagokionez, berriz, "gertatu da, batez ere, batzuk joan egin direlako. Etorkinak dira horietako batzuk. Erroldan, adibidez, lau gutxiago daude aurten. Horien kasuan, Europatik kanpokoek, legearen arabera, bi urtetik behin berritu egin behar dituzte paperak, eta Gatzagaren kasuan, lauk ez dituzte berritu, eta baja dira erroldan", esplikatu dute Udaletik. "Eta badira beste batzuk inguruko herrietara joan direnak", gaineratu dute.\nJoan den mende hasierakoak\nOsterantzean, urtebetean hil eta jaio direnen kopurua, berbera da: bi umetxo jaio dira, eta bi nagusi joan. Azken horiei dagokienez, Gatzagako nagusien artean nagusiena ere gizonezkoa da: Narciso Beitia, 1910ean jaiotakoa (104 urte beteko ditu urrian); eta emakumerik nagusiena, berriz, 1918koa da.


Euskararen Nazioarteko Eguna ospatzen da gaur, abenduak 3. Eta ez da gaiari buruz idazten dudan lehenengo aldia; besteak beste, 2014ko sarrera bat dago “Ikasle eta Irakasle“n.\n“Botxotik ziberespaziora“n egindako 2013ko hausnarketa ez dut errepikatuko (funtsean, bat nator oraindik orain). Ospatzeko modu asko daude, bai. Eta euskararen alde lan egiteko ere bai. Isilagoak batzuk, ageriagokoak beste batzuk. Eta txoko honetan idaztea da ekartzen dudan harri koxkorretako bat.\nIzan ere, helduan euskararen ikas-irakaskuntzaren alorrean ardaztu da nire lan-ibilbide osoa. Urteak joan ahala, gertaera gogoangarri batzuetan lekuko (edo partaide zuzen) izan naizela konturatu naiz, hala ikastolen berpizkundea nola euskararen lehen urrats ofizialak unibertsitatean.\nDena dela, hemen idazteko erabakia bestelakoa izan zen: [Enlace roto.] euskara ere maiztasunez agertzea. Halaber, euskarak badu bere traola edo etiketa sarreretan; hizkuntzek ere bai. Tamalez, eta konturatu gabe, hartutako erabaki haren ondorioz nire txoko nagusian euskarak tokia galdu duela sumatu dudan arren.\nBihartik aurrera ere, ajeak aje, hizkuntza erabiltzen segitu beharko dugu. Blogaren izenburuari jarraikiz, euskara eta euskaraz ikasi eta irakasten ere bai. Eta nire zertxoa emanez, hemen eta hemendik euskaraz irakurtzeko (eta, nahi izanez gero, idazteko edota iruzkinak egiteko) aukera izatea eta baliatzea espero dut. Hala bedi!\nAdierazpen bateratua egin dute aurten Euskadiko erakunde nagusiek Euskararen Nazioarteko Egunari begira\nPosted on 2017/12/03 Categories bizipenak, blogak, euskara, hizkuntzakTags Euskararen Nazioarteko Eguna2 Comments on Abenduaren 3a: nire harri koxkorra dakart


Musika sektoreko joera nagusia lankidetza da. Christophe Cassan, BIMEko zuzendaria | KBi DIGITAL\nMusika sektoreko joera nagusia lankidetza da. Christophe Cassan, BIMEko zuzendaria\nDigitalaren mugak zeharkatzen dituzten komunitateak sortu behar ditugu. Saioa Eibar, Solidarters\nEnpresa Digitala Invest biltzarra: 4.0 industriarantz EIKTen bitartez\nChristophe Cassan, BIME jaialdiko zuzendaria, duela 15 urte ari da lanean musika industriaren arloetan. Sektorearen eta jaialdiaren bilakaeraz hunkiturik, oinarri nagusitzat azpisektoreen arteko lankidetza duen aldaketaren aldekoa da. Kabi Digital – BIMEren hirugarren edizioa da. Musika industria zen gai nagusia hasieran eta orain mota guztietako sormen-industriak aurki ditzakegu. Zer deritzozu bilakaera honi?\nChristophe Cassan: BIMEren ezaugarri nagusia musika industriari lotua dago, horixe baita ezagutzen duguna, baina aldi berean plataforma eskaini nahi dugu zenbait arte eta teknologia biltzeko, sektore bakar batean gelditzen bagara hau bukatu egingo baita.\nKD – Sormen-industrien azpisektoreen artean ezinbestez nahastea dago?\nCC: Musika industriaren azoka askotan egon naiz eta soilik profesionalak egoten ginen eta, krisia dela-eta, ezezkortasuna zen nagusi. Horregatik beste ekitaldi-mota bat egin nahi nuen, jendea ilusionatuta eta ikuspegi baikorragoarekin atera zedin. Eta hori lortzeko bide bakarra, nire ustez, teknologia ezberdibak biltzea eta enpresentzat aukerak zabaltzea zen.\nKD – Zein garrantzi dauka ikus-entzunezko eta eduki digitalen metasektoreak?\nCC: Funtsezko garrantzia du. Horregatik BIME egitarauaren barruan gai guztiok bateratu ditugu, oraindik lan asko egin behar den arren. Honelako plataformak sortu behar dira sektoreko profesionalak elkartu, hitz egin eta elkarrekin lan egin dezaten.\nKD – Zein dira zure ustez sormen-industrien sektoreko joera nagusiak?\nCC: Inolako zalantzarik gabe joera nagusia lankidetza da.\nKD – Sektore honetan ekintzaile portzentaia handia dago. Zer ekarpen egiten dute enpresa berriek?\nCC: Igaroaldi batean gaude, antzinako eredua agorturik dago, kontsumitzeko era berriak daude, gero eta arinago, gero eta pantalla gehiago… eta negozio eredua ere aldatu egin da. Horregatik dago horrenbeste enpresa berri eta zain daude Apple-en batek erosiko ote dituen. Haietako askorentzat hauxe da negozio-eredua, ez autofinantzaketa, enpresa handiago batek erosiko duen unera arte itxarotea baizik.\nKD – Nola ikusten duzu Euskadiren egoera sektore honetan?\nCC: Oso egoera onean dago, beste erkidego batzuekin alderatuta. Ez dago puntako egoeran, baina lanean jarraitu behar da. Enpresa berriek hasieratik bertatik nazioarteratzeko bokazioa izan behar dute.\nKD – Zer deritzezu enpresa inkubagailuei?\nCC: Inkubagailuen betekizuna galbahea izatea da, eurek dituztelako ezaguerak, enpresa batek arrakasta izan ahal duen dakite, abian jartzeko baliabideak dauzkate… Funtsezko betekizuna dute, jakina.\n15 otsaila, 2016\nDeustoSTART Digital Bilbo I\n2 azaroa, 2015\nJardunaldia: Mobile Engagementa, arreta sortu eta ‘adbloker’ak ahaztu\n30 urria, 2015\nYuzz, zabalik dago 2016ko deialdia


16-29 urteko langabetuentzat proiektu berria . diariovasco.com\n16-29 urteko langabetuentzat proiektu berria\nTxertatu merkatuan. Marketin digitalean prestatuko dira. / AMAXKAR\nTxertatu Merkatuan proiektuan parte hartzeko gaur da azken eguna izena emateko\n22 septiembre 201609:13\nUrola Kostako Udal Elkarteak Txertatu Merkatuan proiektuaren deialdia egin du eta bertan izena emateko azken eguna gaur izango dute interesatuak. Proiektu horrek laneratzen eta gizarteratzen laguntzeko aukera eskainiko die gazte langabeei.\nHartzaileak, Getaria, Aia, Orio, Zarautz eta Zumaiako 16-29 urte bitarteko gazte langabeak, Oinarrizko hezkuntza, DBH edo Erdi Mailako Lanbide Heziketa (FPI) dutenak edo, unibertsitateko ikasketak bertan behera utzi dituztenak izango dira.\nDoakoa da parte hartzaileentzat. Urola Kostako Udal Elkarteak eta Europako Gizarte Funtsak %100ean diruz lagundutako programa da.\nTxertatu Merkatuan proiektuaren helburua, Marketin Digitalean prestakuntza jaso eta gaitasun sozioprofesionalak lantzea eta marketin digitalean prestakuntza jaso eta proiektuak lantzea, horren guztiaren bidez laneratzeko aukerak hobetzeko.\nPrestakuntza eta proiektuak lantzeko, ondorengo faseak burutuko dira, marketin digitalaren arloko 150 orduko prestakuntza: e-marketina, web orria, bloga, posizionamendua, sare sozialen estrategia...\nProiektu zehatzen garapena, eskualdeko irabazi asmorik gabeko eta gizarte intereseko erakunde eta elkarteetan. Marketin digitalaren arloko prestakuntzan ikasitakoa aplikatuko da proiektuak garatzeko orduan.\nHorrekin batera partehartzaile bakoitzaren gaitasun pertsonalak eta sozioprofesionalak identifikatu eta landuko dira eta partehartzaileek orientazio eta prestakuntza soziolaboraleko prozesuetan parte hartuko dute, beren motibazioa eta trebetasunak indartzeko eta lana bilatzeko gaur egungo teknikak ezagutu eta lantzeko.\nHori guztia egingo da banan-banako tutoretza saioen bidez eta taldeko saioen bidez.\n2016ko urritik 2017ko otsailera (9:30etik 13:30era, astelehenetik ostiralera) burutuko da proiektua. Izena eman edo argibideak jasotzeko Urola Kostako Udal Elkartea, Enplegu Zerbitzuak, Vanessa Garcia, vgarcia@urolakosta.eus, telefono zenbakia 943890808 edo bestela sartu Udal Elkartearen web orrian.


donibane garazi - ᐃ NARBAITZ **** - St Jean Pied de Port\nNarbaitz kanpina Donibane gArazitik 2 km-tara kokatzen da, D. 933 bidetik autoz.\nOinez edo bizikletaz iristea nahiago baduzue, D18 bidea hartzea gomendatzen dizuegu, kanpinetik 700 metrora kokatzen den Azkarate herritik igaroz. Donibane Garazi 3 km-tara aurkituko duzue.\nDonibane Garazi harresitutako hiri bat da eta Vauban Zitadela den gotorlekua.\n“Hirigunean” milaka pertsona aurkitzen ditugu urtero hiria bisitatzen. Izan ere, harriak eta historia maite dutenentzat interes berezia baitu hiriguneak. Halaber, Donibane Garazin garrantzi historikoak eta kokaleku naturalak toki erakargarri bihurtzen dute opor mota jakin batzuen bila dabiltzan pertsonentzat:\n- Ibilaldiak eta naturan egiten diren beste zenbait aktibitateen maitaleek (raftinga, espeleologia, canyonning, BTT, errepideko bizikleta…) beren zoriontasuna aurkituko dute bertan. Donibane Garazi euskal mendien magalean kokatzen da, Iratiko bailaran hain zuzen ere. Donibane Garazi inguratzen duten mendi askok 1000 /1200 metroko altuera dute eta erraz igo daitezke urtaro gehienetan eta ia mota guztietako mendizaleentzako irisgarriak dira: mendizale sutsuak, noizbehinkakoak, familiarekin joaten direnak… hori da Donibane Garazi eta inguruko mendiek ematen duten abantaila nagusia.\nKakueta eta Holtzarteko arroilak eta zintzilikatuta duen pasabidea, Narbaitzeko kanpinetik autoz ordu 1era kokatuta daude eta «derrigorrez egin beharreko bisiten» artean aurkitzen diren: paraje ikusgarriak dira eta bertara iristeko bidea ere ederra da!\nZalantza gabe eska dezakezu aholkua turismo bulegoan: naturan egiteko kanpinak, bertako mendi-gidekin elkarlanean antolatzen dituen bestelako aktibitateei buruz hain zuzen ere, zuen beharretara egokitutako ibilbideak gomendatuko dizkizuegu (Topo gidak eta IGN mapak ere erabilgarri daude)\n- Donibane Garazi etapa ezaguna da Compostelako Done Jakue bideko erromesentzat: martxotik urrira milaka erromes etortzen dira 4 kontinenteetatik Donibane Garazi etapa egitera. Zuen egonaldia aukera bikaina izan daiteke Done Jakue bidearen zati bat egiteko: Bentarte portutik Ibañetara joan etorria Donibane Garazi azpian eta zintzilikatuta dagoen Erronkariko monasterioaren inguruan. Ibilbide ikusgarria da eta familia guztiarekin egiteko aukera erosoa ematen du bidearen desnibela oso arina baita.\n- Errobi ibaiaren arroila (Euskal Herri barruko ur iturri nagusia) Donibane Garazitik 15 kilometrotara aurkitzen da. Herria zeharkatzen du erditik eta Narbaitz kanpinetik 200 metrotara igarotzen da, beraz leku paregabea da amuarrainak arrantzatzea gustuko dutenentzat. Martxoa erditik iraila erdira frantziarrek eta atzerritarrek bat egiten dute bertako arrantzaleekin Errobi ibaia eta bere ibaiadarrak ezagutzeko (ibai txikiak, mendiko uharrak…). No kill arrantzarako gune bat dago Narbaitz Kanpinetik gertu, beraz derrigorrez egin beharreko bisita da baita ere.\nMendiekin gertatzen den bezala, inguruko ibaietara amuarrainak arrantzatzen dituen edonor joan daiteke: arrantzale profesionalak zein noizbehinka arrantzatzea gustuko dutenek!\nNarbaitz kanpina zeharkatzen duen ibai txikia toki aparta da aktibitate desberdinak egiteko: zarboak aurkitu ahal izango dituzue. Amuarrainak 88 urte dituen Marcel-entzat erreserbatuta daude. Narbaitz Kanpinean bizi den pertsona zaharrena baita1\n- Donibane Garaziko merkatal gunea izateaz gain hiri turistikoa ere bada, herritxo asko daude inguruan eta bertako jarduera nagusia nekazaritza da: ardi, behi eta txerri hazkundea eta mahastiak dira bertako nekazaritzaren aktibitate nagusiak.\nTokiko nekazal txikiek astero astelehenetan ospatzen den azokan edo ekoizlearen etxean bertan, tokiko aberastasunak dastatzeko aukera ematen dute: ez ahaztu horri buruzko informazioa eskatzen Narbaitz kanpineko harreran. Atsegin handiz emango dizkizugu orain arte gure bezeroek gozatu dituzten produktuak eta harrera eskaintzen duten ekoizleei buruzko informazioa.\nEskaintza berezia orain camping\nJarraitu Narbaitz Mail kontaktua 05 59 37 10 13 06 09 39 30 42\nErreserbak kontratua (Camping) Contrat de location (Eco-cabane) Errentamendu (Eko-etxeak) Errentamendu (etxebizitza mugikorrak) Folleto Kanpinaren Mapan\nLabels eta Laguntzaileak\nSarbide Menu azkarra\nOngi - Ostatua : [ Mobil homaren - Eko-landetxeen - Eco-kabinak - Kanpalekua ] - Jarduerak : [ Berotzen igerilekua - Natura jarduerak - Haur parkea ] - Zerbitzuak - Turismoa : [ Donibane Garazi - Baigorri - Espainiako muga - Beste herrietara - Euskal kosta ] - Infos : [ Contact - Berriak - Sustapenak - Atzipena ]\nDonibane Garazi -


Emakume Txokoak bi ikastaro antolatu ditu azarorako - Arrasate - Goiena.eus\nEmakume Txokoak bi ikastaro antolatu ditu azarorako\nJokin Bereziartua Lizarazu 2010-11-03 11:07\nBik ikastaroak euskaraz izango dira: 'Tratu onen plazerra' eta 'Emakumeak eta parte-hartze politikoa'. Lehena hilaren 12an eta 13an izango da eta bigarrena, berriz, hilaren 26an. Emakume Txokoaren egoitzan bertan eman behar da izena.\nLehen ikastaroak Tratu onen plazerra du izenburu eta sexismoak, amodio erromantikoak eta jendarte indarkeria-zaleak harremanetan nola eragiten duten aztertuko dute ikastaroan. Edurne Mendizabalek gidatuko du, euskaraz, eta bi egunetan izango dira tailerrak; hilaren 12an –16:00etatik 20:00etara– eta 13an –10:00etatik 14:00etara–. Euskaraz izango da eta izena emateko azken eguna da azaroaren 4a. Sei euro ordaindu behar da.\nBigarren ikastaroa jabetza eskolak antolatu du: Emakumeak eta parte-hartze politikoa. Hainbat galdera erantzuten saiatuko dira, besteak beste, nolako ibilbidea izan dute emakumeek politikan? Eta, zein egoeretan daude gaur egun?\nArantza Urkaregik gidatuko du tailerra, euskaraz, eta ikastaro hori ere bi egunetan egingo da: azaroaren 26an –16:00etatik 20:00etara– eta 27an –10:00etatik 14:00etara–. Matrikula 15 euro ordaindu behar da eta izena emateko azken eguna da azaroaren 16a.


Urterokoaren xarma - - Tolosaldeko ataria\nIrati Hartsuaga 2019-11-04 19:58\nAurten ere etorri eta joan zaigu abesbatza lehiaketa. Berrogeita hamaikagarrena, alajaina! Honez gero jakina den bezala, Indonesiako Batavia Madrigal Singers abesbatzak jaso du sari nagusia, merezimendu osoz jaso ere, nire iritzirako.\nHorrez gain, bereziki aipatu nahi nuke Poloniako Art’n Voices ahots taldeak publikoarekin lortu duen konexioa. Ekarri zuten proposamena indonesiarrena bezain ikusgarria izan ez arren, magiaz betetako bide bat osatu zuen, notaz nota, entzuleen belarrietaraino. Eta ezin esan gabe utzi inoiz baino emakumezko zuzendari gehiago ikusi ditugula taula gainean, eta bi emakume ere bazirela epaimahaian. Aurrera goaz eta pozgarria da hori.\nAurkezleek behin baino gehiagotan esan bezala, ezinezkoa zen iazko Championsa gainditzea. Baina ez genuke bi edizioak elkarrekin alderatzeko akatsa egin behar, iazkoa berezia eta bakarra izan zelako, eta aurtengoa ez zen haren jarraipena, baizik eta ohiko martxari berriz heltzea. Horregatik azpimarratu nahi ditut urterokoari xarma ematen dioten beste gauza batzuk, epaileek puntuak ematean kontuan hartzen ez dituztenak eta abesbatzen errepertorioetan entzuten ez direnak.\nEz daude partituretan idatzita, baina ozen entzuten dira aretoan: inoizko udazkenik beroena izanik ere, kantuen erdian eutsi ezinezko eztul hotsak. Eta eztul hotsaren ondoren, mentazko karamelua ahoratu nahi eta, papera kentzean saihestu ezin den kras-kras hori. Saioz saio eta oharrak ohar, itzali gabe gelditzen diren sakelako telefonoak –aurten bakarren batek lortu du mezu bat iristearen adierazgarri den soinua kantuarekin afinatzea-. Edo musikaz gozatzen erakutsi nahian, gurasoen eskutik Leidorrera joaten diren haurrak, edertasunaren eta geldi egon ezinaren oreka arriskutsuan dantzan.\nAkaso esango duzue “xarma” ez dela hitzik egokiena halakoak izendatzeko. Tira ba, jar gaitezen nostalgiko eta erromantikoago. Zer diozue kantu bat guztiz bukatu aurretik, goizegi hasten diren txalo lotsatiez? Edo kantua hain modu delikatuan bukatu ondoren, lehen txaloak egiten ausartu aurretik sortzen diren isiltasun magikoez? Jakin nahi nuke abesbatzek zer pentsatzen duten, hogei minutuko errepertorioan zehar alaitasuna, indarra, fintasuna, sentsibilitatea eta beste hainbat emozio transmititzen saiatu ondoren, txaloak pixkanaka elkarren erritmora batzen entzuten dituztenean. Kaosa orden bilakatzen den une liluragarri horretan.\nEta balorazio musikal guztien gainetik, lehiaketako unerik hunkigarrienetako bat etortzen da bukaeran: publikoa besaulkitik altxatzen denean, eszenatoki gainean bere maila gorena eman duen taldearen aurrean zutik, eta Agur jaunak ezaguna (edo ezezaguna) kantatzen dionean, esker onez. Hurrengo urtean berriz une magiko gehiago bizitzeko itxaropenez. Edo, magikoak ez direnak ere bai, badakigulako urtebete barru berriz ere inguruan egongo dela Leidorrera eztula kronikoarekin eta kilo bat karamelurekin joaten den hori. Ni, behintzat, zain egongo naiz.


Lubaki Guraso Elkartea/\nJangelako lantaldearen helburua\nLubaki Guraso Elkarteko Jangela lantaldearen helburua, ZHE-ko egungo jantokiaren ereduan hobekuntzak proposatzea da, hezkuntza komunitatearekin bateratuz eta elkarlana eginez, jantokia espazio integral eta integratzailea izatea lortzea da, eta ez bakarrik sukaldaritza “zerbitzua” izatea.\nIkasleen elikaduran eta nutrizioan kontrol gehiago izatea da helburua, bertako eta kalitatezko elikagai gehiago kontsumitzea ahalbidetuz. Jantokiek duten balore pedagogikoa indarrean jarri nahiko genuke, seme-alaben elikadura eta hezkuntza gure inguru eta kulturarekin bat etorriz eta bertako produktuek duten balioa azpimarratuz.\nJantoki integratzailea, kalitatezkoa, osasuntsua, bertakoa eta justua izatea lortu nahi dugu\nHau dena egiteko, gaur egun dugun erronka nagusia da eskolako jangelarentzat sukalde propioa eta kalitatezko jantokia lortzea, batez ere elikagaiak bertan prestatzeko eta elikagaien kalitatea eta kontrola hobetzeko.\nJangela lantaldean lantzen diren gaiak\nIkastetxeko komunitatean elikadura eta nutrizioan hobekuntzak proposatzea.\nSukalde propioa lortzeko eskaera eta jarraipena egitea.\nHezkuntza komunitateko kideentzat kontzientziazio eta sentsibilizazio ekimenak antolatzea; eta elikadura osasuntsua, bertakoa eta justua sustatzea.\nJangelaren inguruan izaten diren harremanak aztertzea eta hobetzeko proposamenak egitea.\nJantokiaren eta jatorduaren inguruan, kalitatezko espazio eta atseden momentuak izatea lortzeko lana egitea.\nJangelari buruzko informazio gehiago: JANGELA


Bit By Bit - carrera esperimentuak - 4.6 aholkularitza\negiten ari zaren zeure burua edo bazkide batekin lan ala ez, hori aurkitu dut batez ere nire lan propioa lagungarria bi aholku zuzenak eskaini nahi nuke. Lehen, uste bezainbeste posible aurretik edozein datuak bildu da. Aholku hau ziurrenik esperimentuak exekutatzen ohituta Ikertzaileen bistakoa dirudi, baina oso datu-iturri handi batekin lan egitera ohituak ikertzaile garrantzitsua da (ikus 2. kapitulua). Datu-iturri handi batekin lan gehienak gertatzen diren datuak izan ondoren, baina esperimentu kontrakoa dira; lan gehienak gertatu behar datuak bildu aurretik. Modu onena zeure burua behartu uste arretaz zure diseinua eta azterketa bat da, sortzeko eta analisi esperimentuak egiteko plan bat erregistratu. Zorionez, datu esperimentalak analisia egiteko best-praktika asko dira reporting jarraibideak sartu formalizatu, eta jarraibide horiek zure analisi plan sortzen hasteko leku handi bat dira (Schulz et al. 2010; Gerber et al. 2014; Simmons, Nelson, and Simonsohn 2011) .\nAholkularitza bigarren pieza da ez esperientzia hori ezin hobea izango da, eta horregatik, elkar indartzen duten esperimentu sorta bat diseinatzea saiatu beharko duzu. Nahiz eta ez dut entzun honen armada estrategia gisa deskribatu; baizik masiboa gerra bat eraikitzeko nahian baino, hobe eraikin indarguneak osagarri ontzi txikiago asko izango dituzu. multi-esperimentu ikasketak mota hauek psikologia errutina dira, baina arraroak dira nonbait. Zorionez, esperimentuak digital batzuk kostua txikia egiten multi-esperimentu mota horiek aztertzen errazagoa.\nEra berean, bi aholku zuzenak direla gutxiago ohikoa gaur egun, baina ez dira bereziki adin digital esperimentuak diseinatzeko garrantzitsua eskaini nahi nuke: zero marjinala kostu datuak sortu eta etika eraikitzeko zure diseinua.


Ohiko Batzar Nagusia - Elorrioko Txintxirri Ikastola\n» Ohiko Batzar Nagusia\nGure Kooperatibako Estatutu Sozialen 22. artikuluan ezarritakoaren arabera, Artezkaritza Kontseiluak ELORRIOKO TXINTXIRRI IKASTOLA, Koop. Elkartearen Ohiko Batzar Nagusira dei egiten du, Kontseilu honek 2022ko urtarrilaren 13an egindako bileran erabaki hau hartu ondoren. Batzarra 2022ko otsailaren 17an egingo da, 18:00etan lehen deialdian eta, hala balegokio, 18.30ean bigarren deialdian, Arriola aretoan.\nAurreko batzarreko aktaren onespen ziurtagiriaren irakurketa. (5’)\nBi bazkideren hautaketa Batzar Nagusi honen akta sinatzeko (5’)\n2020-2021 ikasturteko memoria, balantzea eta emaitza kontuen azterketa eta onespena (15’)\n2021-2022 ikasturteko Kudeaketa Plana eta aurrekontuaren azalpena eta onarpena (15’)\nEstatutu berrien aurkezpena eta onarpena (15’)\nKuotak eguneratzeko proposamenaren aurkezpena eta onarpena (15’)\nElorrion, 2022ko urtarrilaren 25ean.\nNora Aizpitarte Alonso\nArtezkaritza Kontseiluko Lehendakaria


«Oso talde interesgarriak datoz eta benetan ikusgarria izango da jaialdia» — dantzan.eus\nHemen zaude: Hasiera › Hemeroteka › «Oso talde interesgarriak datoz eta benetan ikusgarria izango da jaialdia»\n«Oso talde interesgarriak datoz eta benetan ikusgarria izango da jaialdia»\nOier Araolazak, Kezka Dantza Taldeko arduraduna, atseginez espero ditu asteburu honetako jaialdiak. XLII Euskal Jaiak makila-dantzak izango ditu protagonista\nLortutako programak Nafarroa, Errioxa, Katalunia, Iparralde, Aragoi, Castellon eta Euskal taldeak osatzen dute. Denak amankomunean dutena makila-dantza jorratzen dutela da. «Pleno bat lortu dugu, oso talde interesanteekin eta benetan ikusgarria izango da jaialdia» aipatzen du Araolazak.\nJoan den urtean, ezpata-dantzen emanaldiak antolatzea bururatu zitzaien Kezka Taldekoei, eta monografikoetan aurkitu dute formula positiboa. «Iaz, esperimentu bat zen. Euskal Herrian aspaldi egin zen ezpatadantza jaialdi bat, txikia, baina gaur egun ez da egiten horrelakorik, ezta kanpoan ere. Ingalaterran, ezpatadantza jaialdi bat egiten zela genekien, baina azkeneko lau edo bost urtetan ez da egin».\nDantza zehatzak harturik, publikoaren faborea lortu zuten joan den urtean. Hori bera azpimarratu du Araolazak. «Bide hori probatu genuen iaz eta arrakastatsua suertatu zen. Zalantzak ere bazeuden, oso monotonoa izango zen ala ez zen izango... eta justu kontrakoa ikusi dugu, benetan interesgarria gertatzen dela jenero berdinan lan egiten duten taldeak elkartzea eta jendearentzat ere interesantea da. Ikasteko aukera ematen du, gauza diferenteak apreziatzeko».\nDatorren igandeko jaialdiak protagonista berezi bat izango du. The Britannia Coco-nut Dancers of Bacup taldeak desberdinen artean desberdinena izango da. «Talde batek eskemak apurtuko baditu aurten, hori izango da Ingalaterrakoa» aipatu zuen Arazolazak. «Jendeak sorpresa hartuko du horrelako ikuskizunarekin. Makila-dantzak dira gai nagusia eta, ikusiko dugunez, hauek ez dute makilik erabiltzen. 'Koko' azal moduko batzuk erabiltzen dute elkar jotzeko. Erakusten da elementua makila dela, baina hori baino gehiago da jeneroa bera egiten duena. Ezaugarri gehiago daude, taldearen formazioa, janzkera, dantza egiteko modua... eta batzutan, kasu honetan bezala, konsideratu daiteke makilarik gabe ere, dantza mota horretakoa dela». Horretarako Kezkako dantzariak beste alde batzuk aipatzen ditu. «Dantzatzeko era aldetik, teatralidade eta musika aldetik, oso oso desberdinak dira. Askoz dantza egiteko modu lasaiagoa, armonikua eta berezia erabiltzen dute. Ikusteko modukoa izango da».\nOsagai guzti hauekin, Untzagan aurkeztuko den jaialdia ikustekoa izango da. «Eguraldi goraberatsua dabil baina espero dut ekitaldietarako eutsiko duela» dio Araolazak. «Eta txarren txarrenera abantaila bat daukagu, Coliseo Antzerkia hor daukagula prest. Hori lasaitasuna da guretzat. Pena izango litzateke beste noizbait gertatu den bezala, suspenditu behar izatea. Ez dugu izango horrelako arazorik».\nOier Araolaza asteburuan ikusgai izango diren makilekin. [MORQUECHO]\nBihar 19.30: Grupo de danzas Yona de Cortes (Nafarroa), Danzantes de San Asensio (Errioxa), Haritz Dantzari Taldea (Elgoibar), Otsabiagako dantzariak (Nafarroa) eta Kezka Dantza Taldea (Eibar).\nIgandea 12.30: Yona de Cortes (Nafarroa), Bastoners de Terrassa (Katalunia), Oin Arin dantza taldea (Antzuola), Pauliteiros de Miranda do Douro (Portugal), Errobiko Kaskarotak (Ustaritze), The Britannia Coco-nut Dancers of Bacup (Ingalaterra), Indarra Dantza Taldea (Gazteiz), El Todó-Danses Guerreres de la Todolella (Castellon) eta Kezka Dantza Taldea (Eibar).\nOharra: Ikuskizunak Untzaga plazan izango dira. Eguraldi txarra egingo balu, Coliseo Antzokian egingo dira emanaldiak.


Iruña-Veleiako grafitoei buruzko epaiketa, Gasteizen, 2020ko otsailak 3\nOscar Escribano geologoak onartu egin du aztarnategian aurkitutako grafito batean inskripzio bat egin zuela, baina “txantxa” bat izan zela erantsi du. Eliseo Gilek, berriz, errugabea dela berretsi du.\nIruña-Veleiako grafitoak egiazkoak direla aldarrikatu du martxa batek Gasteizen\nGrafito bat faltsutu zuela onartu du Oscar Escribanok, eta kartzela ekidin du\nEliseo Gil: ''Nire errugabetasuna defendatzera nator''\nIruña-Veleiako epaiketa bihar hasiko da, 11 urte susmopean egon ostean\nDOKUMENTAZIOA: Iruña-Veleiako grafitoen historia\nEliseo Gil Iruña-Veleia aztarnategiko zuzendari ohiak errugabea dela adierazi duen bitartean, harekin batera aritu zen Oscar Escribano geologoak aitortu egin du grafito bat faltsutu zuela. Hori bai, "txantxetan" egin zuela azpimarratu du.\nGaur abiatu da Gasteizko epaitegian Iruña-Veleia auziaren epaiketa. Gertakariak 2005 eta 2006 urteetan jazo ziren. Aztarnategi hartan topatutako ondareek, besteak beste, euskara III. mendean agertu zela erakusten zutela esan zuten eta aurkikuntza historikotzat jo zen.\nFiskalak bost urte eta sei hilabeteko kartzela-zigorra eskatzen du Eliseo Gilentzat, ondare historikoaren aurkako delitua eta iruzurra egotzita. Gilek, baina, errugabea dela berretsi du.\nGrafitoak faltsuak direla zientifikoki frogatuta ez dagoela esan du, eta gogora ekarri du aditu askok -tartean EHUko Ikerketa Klasikoen katedradunak aipatu ditu- ez zutela inolako "anormaltasunik" antzeman ondare horietan. Aditu horietako batzuek iritziz aldatu zutela eta, "presio mediatikoaren" ondorioz egin zutela iritzi dio.\nAuzi honetan Oscar Escribano geologoa ere bazegoen auzipetuta, Fiskaltzarekin eta Arabako Foru Aldundiarekin –akusazio partikularra- akordioa egin du eta grafito bat faltsutu zuela aitortu du. "Txantxa" gisa, aztarnategian topatutako pieza batean "Veleia" hitza idatzi zuela kontatu du.\nEpaiketa aurreko saioan egindako akordioaren ondorioz, 2.232 euroko isuna ezarri diote, baina espetxera joatea saihestuko du. Fiskalak bost urte eta sei hilabeteko kartzelaldia eskatzen zuen harentzat.\nGauzak horrela, arratsaldean, lekuko gisa deklaratu du Escribanok. Txantxazalea delako egin zuela esan du, eta langile bik topatu zutenean inskripzioa berak egin zuela berehala esan ziela erantsi du.\nHorrez gain, aztarnategiko arduradunak, tartean Eliseo Gil, "broma" hargatik asko haserretu zirela azaldu du.\nGilek zehaztu du gertakari hori 2005ean izan zela eta taldean eragin handia izan zuela deitoratu du. Hasiberriei horrelako txantxak egitea ohikoa izaten dela, baina bera horren kontrakoa dela adierazi du.\nAreago, Escribano kanporatzearen aldekoa zela, baina azkenean dena ohartarazpen batekin amaitu zuela esan du. Nolanahi ere, gertakari hark "konfiantza galera" eragin zuela onartu du.\nLehendabiziko saio honetan Ruben Cerdan auzipetuak ere hartu du hitza. Fiskaltzaren arabera, faltsututako grafitoei sinesgarritasuna emateko txosten zientifiko bat egiteko eskatu zion Gilek, fisiko nuklearra ez den arren. Fiskalak bi urte eta sei hilabeteko kartzela-zigorra eskatzen du harentzat.\nCerdanek ziurtatu du Tel Aviveko Unibertsitatean gauzatu zituela fisika nuklearreko ikasketak, bere titulua homologatuta ez badago ere. Bere lana grafitoak faltsuak ez zirela egiaztatzea zela azpimarratu du, eta ez noizkoak ziren zehaztea, "hori arkeologoen eginkizuna baita".\nBere aurkako akusazioa "mendekuan" oinarritzen dela esan du, ingurumen auzi batean udaletxe baten aurkako espedienteari hasiera eman ziolako.\nCerdanen kontratazioaren harira, Gilek adierazi du Arabako Foru Aldundiaren bidez jarri zela harekin harremanetan eta azpimarratu du erakunde horrek inoiz ez zuela zalantzan jarri haren gaitasuna, ezta harka egindako txostenen sinesgarritasuna.\nEpaiketaren bigarren saioan ostegun honetan egingo dute.\nBIDEOA | Eliseo Gil: "Nire errugabetasuna defendatzera nator"\nIII. eta VI. mende arteko 476 piezaren falsifikazioa\nGaur abiatutako epaiketan, III. eta VI. mende arteko 476 piezaren ustezko faltsifikazioa epaitzen ari dira. Erromatarren ondoko Iruña-Veleiako aztarnategian lurpetik atera zituzten. Ustezko aldaketa hori, Fiskaltzaren ustez, geroago piezetan egindako idazkun faltsuen bidez egin zen, euskararen jatorriari edo presentziari buruzko "salbuespenezko aurkikuntza" gisa aurkezteko.\n2006ko ekainaren 8an hasi zen auzi luze eta korapilatsu honen lehendabiziko kapitulua. Lurmen enpresa ari zen Iruña-Veleiako arkeologia aztarnategiko indusketak egiten, eta Eliseo Gil zen enpresako administratzailea. Aipatutako egun horretan, agerraldia egin zuen Gilek hedabideen aurrean, III. mendeko kalbario bat aurkitu zutela jakinarazteko, eta, handik astebetera, euskarazko inoizko inskripzio zaharrenak (III. eta VI. mende artekoak) agertu zirela esan zuen. Aurkikuntzak historikotzat jo zituzten berehala, egiazkoak izatera III. mendera arte aurreratuko zituelako euskararen eta kristautasunaren aurreneko aztarnak.\nOrdura arteko teoriak astinduko zituzten pieza arkeologiko haien sinesgarritasunak, baina, gutxi iraun zuen. Joaquin Gorrotxategi filologoa, aurkikuntzen berri emateko Gilek alboan izan zuen adituetako bat, euskarazko inskripzioen gaineko zalantzak agertzen hasi zen publikoki.\nBerehala, eta aurkikuntzen inguruko errezeloak argitzeko, Arabako Foru Aldundiak 26 adituk osatutako batzorde zientifiko bat jarri zuen abian; hizkuntza, arkeologia, historia eta kimika alorretako adituak zeuden talde horretan, eta, 2008ko azaroan, Gilek eta taldekideek esandakoa faltsua zela esan zuten. Alegia, aurkitutako piezak manipulatu egin zituztela ondorioztatu zuten batzordekideek.\nOndorioen txostena oinarri hartuta, Arabako Aldundiak indusketa-lanetako arduradunen aurkako kereila aurkeztu zuen 2009ko martxoan, eta ordutik ia hamaika urte betetzear daudela, korapiloa askatzen hasteko urratsak abiaraziko dituzte epaitegian.\nFiskalaren txostenaren arabera, Gilen taldeak 2005 eta 2006 bitartean Iruña-Veleiako aztarnategian aurkitutako 476 piezak manipulatuta zeuden, ez zegokien "balio historiko, kultural eta erlijioso bat emateko helburuarekin". Besteak beste, eta betiere idatzi horren arabera, "arrasto faltsuak" egin zizkieten aurkitutako piezei, eta "atzera-bueltarik ez duen kaltea" eragin zioten aurkikuntzak berez zuen balioari.\nEpaiketaren atarian, aurkikuntzak benetakoak zirela berrestera atera da berriro asteon, Iruña-Veleia Argitu plataforma, eta "epaiketa ez zen sekula egin behar" esan du, eztabaida zientifikoa zigor auzitegira eramatea erabaki okerra dela nabarmenduz.\nPlataformako kideen esanetan, grafitoak faltsuak edo egiazkoak ziren argi uzten ez zuen txosten batean oinarritu zen Aldundia kereila jartzerakoan. Horrenbestez, salaketa atzera botatzea eta susmopean dauden piezen azterketa zientifiko zorrotza egitea eskatu dute.\n"Eginahalak egin behar ditugu auziak amaiera ustela izan ez dezan, hurrengo belaunaldiei pasatuko genieke-eta eztabaida. Egia jakin nahi dugu, edozein delarik ere. Egia jakitea exijitzen dugu", esan dute.


Urteaga-Urkulegi - Aizu Aiz\nElikagai ekologikoen marka\neta bilgarri jasangarria\nUrteaga eta Urkulegi Gipuzkoa erdigunean kokatutako bi etxalde dira, Itsaso herrian hain zuzen ere.\nBertan garaian garaiko barazkiak, frutak, zukuak eta marmeladak ekoizten dituzte besteak beste, guztiak ziurtagiri ekologikoarekin.\nMarkaren bidez landareen forma eta mugimenduak ekarri nahi nituen burura, logotipo eta produktuen artean erlazio estua baina sotila sortuz.\nHorretarako, Yeseva One izeneko serifadun tipografia hartu dut oinarri moduan eta aldaketa esanguratsuen bidez hostoak, fruituak eta adarren elkarguneak sortu ditut hizkien barnean.\nLerroen arteko lodiera kontrasteari eta formen leuntasunari esker, emaitza sendoa eta fina da aldi berean, pertsonalitatez eta detaileez betea.\nUrteaga eta Urkulegin sortzen dituzten produktu batzuk (marmelada eta zukuek, esaterako) bilgarri baten beharra dute. Kasu honetan ontziak itzultzeko sistema zuten habian dagoeneko, aukera paregabea zaborra sortu ordez bilgarriak behin eta berriz erabiltzeko.\nBirdiseinu honekin etiketa itsasgarri baten ordez paperezko baten alde egin dugu, kautxu naturalezko goma baten bidez helduz. Horrela, material bakoitza modu erraz eta garbian banatu daiteke, kristalezko ontzia berrerabiltzeko prest izatea erraztuz.\nAldi berean, alderik aldeko etiketak goitik zein alboetatik begiratuta informazioa eskuragarri izatea ahalbidetzen du.\nPaper motari dagokionez, dagoeneko kolorea duten orriak aukeratu ditut, inprimaketa etxean bertan eta tinta bakarrean egiteko aukera emanez eta aldi berean ukitu epela, goxoa eta gertukoa helaraziz.\nEtxean bertan prestatzeak beharrezko kantitatea bakarrik inprimatzea ahalbidetzen du, uzta eta ekoizpenaren araberakoa bakarrik sortuz. Aldi berean, etiketaren tamaina orriaren dimentsioetara egokitu dut, mozterakoan soberakinik geratu ez dadin.\nSistema bera zukuen ontzietara ere zabaltzen da, kasu honetan produktu gama bereizteko kolore horia erabiliz. Etiketen tamaina, egitura eta konposizioa egokitu dut, funtzio berak mantenduz.\nZure marka eta bilgarriek ere ingurunea kaltetu gabe bezero egokiak erakartzea gustatuko litzaizuke?


jentezione / jentilizio\njentil 1 iz kristau ez den pertsona.\nHorazio, Virgilio, Plauto, Seneka, Zizeron, Tazito, Terentzio, Fedro, Juvenal, Fabio Kintiliano, Petronio, Salustio... zeren han aipatu zenituenak, Erromari lotu autore eta skribatzaile jentil eta pagano haiek baitziren gehienbat, Elizako doktoreak kasik alde baterat uzten zenituela. Joan Mari Irigoien «Lur bat haratago» - 391. orr.\nKristoren gudari indartsu bezala, [...] ahotsa goratzen dute turutaren pare, nazioen gain mendeku hartu eta jentil-herriak zigortzeko. Askoren artean «Asisko Frantzizko, Asisko Klara» - 1153. orr.\n2 Euskal Herria kristautu aurreko euskalduna, herri oroitzapenean izaki neurriz gaineko bihurtu dena.\nEuskal Herriko lehen biztanleak ziren jentilak. Bernardo Atxaga «Groenlandiako lezioa» - 59. orr.\nZiria jentil inozo horiei bezain erraz sartuko zenidala uste zenuen, ezta? Martin Anso «Elezaharren bidetik» - 49. orr.\nJentilak, berriz, iruzurraren berri izan zuenean, haserre, ate "faltsuari" pilota bat balitz bezala ostikoa jo eta Eunatetik hamar kilometrora dagoen Olkotzaino jaurti zuen. Martin Anso «Elezaharren bidetik» - 66. orr.\nJentilek Aiako Harritik Baionako katedralaren aurka jaurtitako bi harkaitz handi. Juan Luis Zabala «Agur, Euzkadi» - 138. orr.\n[Lantzak edo tragazak] Greziako mitologiako jigant batek edo gure euskal lurretako jentil batek jaurtiki berriak. Joan Mari Irigoien «Lur bat haratago» - 390. orr.\nIturtxo eta Elormendi baserrien artean (Elosua) ba omen zen jentil batek eramandako harri bat, bere arrastoekin. J.M. Olaizola "Txiliku" «101 gau» - 196. orr.\nJentila esnatu beldurrez, Marik hau agindu zien idiei: [...]. Pako Aristi «Urregilearen orduak» - 16. orr.\n3 juduentzat, judu ez den pertsona.\nAsiako probintziako guztiek, judu nahiz jentil, entzun ahal izan zuten Jaunaren mezua. Elizen arteko biblia Eg 19,10\nIsraeldarrek ezin bota izan zituzten jentil-herriak. Elizen arteko biblia Epa 1,27 tit\nZergatik behartzen dituzu jentilak judu bezala bizitzera? Elizen arteko biblia Ga 2,14\nPaulo jentilengana misiolari. Elizen arteko biblia Eg 22,17 tit\nJerusalem jentilek zapalduko dute. Elizen arteko biblia Lk 21,24\nAmerikar politikari jentil zinikoen kalkuluak. Iñaki Mendiguren «Historiaren azterketa II» - A.J. Toynbee - 207. orr.\nSionistak beren burua gizarte-giro jentil batekin parekatzen ari ziren. Iñaki Mendiguren «Historiaren azterketa II» - A.J. Toynbee - 206. orr.\nBere inguruko juduek helburu bat zuten: jentil bihurtu, ez txekiar jentil, aleman jentil baizik. Koro Navarro «Zortzi kontakizun» - Isaac B. Singer - 62. orr.\nJentil-talde indartsua berekin zuela, abiatu zen Seron, israeldarren mendekua egiteko asmoz. Elizen arteko biblia 1 M 3,15\nEta hara, neurekin nuen Tito ere, jentil-jatorrikoa izan arren, ez zuten erdaintzera behartu. Elizen arteko biblia Ga 2,3\nFilistear jentil arrotz hori. Elizen arteko biblia Epa 14,3\nEgurgile jentil batek bere etxean hartu zuen. Koro Navarro «Zortzi kontakizun» - Isaac B. Singer - 41. orr.\nEta azken bolada hartan ez zen izan hiritik alde egindako emakume gazterik, ez judurik, ez jentilik. Koro Navarro «Zortzi kontakizun» - Isaac B. Singer - 218. orr.\n· Etapa hartan [...] burgesia jentilak judu-lehiakideen kanporatzea ziurtatzeko erabili zuen botere lortu berria. Iñaki Mendiguren «Historiaren azterketa II» - A.J. Toynbee - 203. orr.\nMakabeoen erresuman sartu berria zen probintzia jentil bateko seme hura. Iñaki Mendiguren «Historiaren azterketa II» - A.J. Toynbee - 265. orr.\nTiro eta Sidon hiri jentiletan. Elizen arteko biblia Lk 10,13\n5 jentil-baratze (orobat baratza)\nEz gintuen eraman euskaldunok mairu-baratze, trikuharri edo jentil-baratzeari deitzen ditugun neolitiko-garaiko eraikuntzen harrespilera). Anjel Lertxundi «Mentura dugun artean» - 133. orr.\nBaina sentimendu tragikorik bizitzekotan, hizkuntzaren ezarena bizi beharko zukeen Oteizak, cromlechetan ageri zaizkigun neolitikoko aztarnak baino biziagoak baitira hizkuntzak eskaintzen eta eraikitzen dizkigun jentil-baratzeak. Anjel Lertxundi «Mentura dugun artean» - 135. orr.\nHalako batean, Jentil-baratzako gaueko jenio ahaideak agertu dira gelaren erdian, Gaueko buru dutela. Anjel Lertxundi «Konpainia noblean» - 67. orr.\n6 jentil-harri trikuharria.\nEta jentil-harriaren gaineko harlauza koskatsu lakarra besarkatzen saiatu naiz. Txillardegi «Labartzari agur» - 201. orr.\n7 jentil-herri judua ez den herria.\nGu judu gara jaiotzaz, eta ez jentil-herri bekatari horietakoak. Elizen arteko biblia Ga 2,15\nIzan ere, jentil- herri guztiek, gureganako gorrotoz, bat egin dute gu suntsitzeko. Elizen arteko biblia 1 M 13,6\nSantutegia bera ere, gure santutegi eder eta ospetsua, horra toki bakarti bihurtua, jentil- herriek profanatua. Elizen arteko biblia 1 M 2,12\nAnaia apostoluek eta arduradunek, Antiokiako, Siriako eta Ziliziako jentil- herrietako senideoi, agur! Elizen arteko biblia Eg 15,23\nfilistear jentil arrotz (3); jentil herri (9); jentil herriak (6); jentil herriek (7); jentil herrien (6)\nesan zion jentilak (3)\njentilen artean (14); jentilen arteko (3); jentilen kontra (3); mendebaldeko jentilen (5)


Faustina Zaharra - Wikipedia, entziklopedia askea.\nAntzinako Erroma, 105eko otsailaren 16a (egutegi gregorianoa)\n140 (egutegi gregorianoa) (34/35 urte)\nMarcus Galerius Aurelius Antoninus (en)\nMarcus Aurelius Fulvus Antoninus (en)\nAurelia Fadilla (en)\nAnnia Galeria Faustina, Faustina Zaharra, (latinez: Agrippina minor; c. 100eko otsailaren 16a-140ko urria edo azaroa), hispaniar jatorriko familia noble erromatar batekoa zen. Marko Annio Vero kontsularen alaba zen. 126 inguruan, handik 12 urtera enperadore izango zen Antonino Piorekin ezkondu zen, norekin bi seme eta bi alaba izan zituen. Lau hauetatik, bakarrak baino ez zuen biziraun, Faustina Gazteak, ondoren, Antoninoren ondorengo enperadorea izango zen Marko Aureliorekin ezkondu zena.\nBere senarra enperadore izendatua izan zenean, Augusta izendatua izan zen.\nHistoria Augustinak "egiazaleegia" zela dioen arren, ezkon garaia zoriontsua izan zela dirudi.\n140 edo 141ean hil ondoren sagaratua eta Hadriano enperadorearen mausoleoan lurperatua izan zen (gaur egungo Sant'Angelo gaztelua). Foroan, bere gurtzarako tenplu bat altxatu zen, gaur egun, San Laurendiari eskainitako eliza dena.\nGainera, bere izena zeraman karitatezko fundazio bat sortu zen, Puellae Faustinianae, Erromako pobreen alabetaz arduratzen zena.\nFaustina Maiorren txanponak "Diva Faustina" bezala, erromatar enperatrizen artean arruntenetakoak bezala daude.\nMultimedia: Faustina Major\nBNF: 16919942b (data)\n100eko hamarkadako jaiotzak\nII. mendeko emakumeak


Osasunaren arloan baliabideak falta direla jakinik, Etiopia Utopiak ahalegin guztiak egin ditu egoera hau arinduko duten proiektuak burutzeko.\nHobeto programa patologiaren bat duten haurrei zuzenduta zegoen. Haien gaixotasuna ezin zen Etiopian sendatu eta gure herrialdean tratamendua jasotzeko aukera ematen zitzaien. Lankidetza-hitzarmen hau Ayder Ospitalearekin (Mekelleko Unibertsitate Ospitalea) eta Wukroko Ospitalearekin sinatu zen. Patologiaren bat izanda gure programaz baliatu zitekeen adingabeko bat identifikatu ostean, hango ospitaleek gure medikuei bidaltzen zieten umearen historia klinikoa, kasua ondo azter zezaten. Adingabeak jaso behar zuen laguntza gure herrira iristen zenetik 6 hilabete baino gutxiagoan burutu behar zen, eta denbora horretan Etiopia Utopiako kolaboratzaileren batek bere etxea ostatu gisa eskaintzen zuen.\nGure arauetako bat da haurra tratatzen duen mediku-taldeak ziurtatzea jasotako tratamenduaren ostean umeak ez duela arrisku medikurik izango eta etorkizunean ez duela prozesu beragatik laguntza gehiago beharko Euskadin.


Charray - Wikipedia, entziklopedia askea.\n47°58′20″N 1°19′35″E / 47.9722°N 1.3264°E / 47.9722; 1.326447°58′20″N 1°19′35″E / 47.9722°N 1.3264°E / 47.9722; 1.3264\nBrévainville, Ouzouer-le-Doyen eta Verdes\nCharray Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 112 biztanle zituen.\n2007an Charray udalerrian erroldatutako biztanleak 103 ziren. Familiak 52 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 20 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 87 etxebizitza zeuden, 54 familiaren etxebizitza nagusia ziren, 19 bigarren erresidentzia ziren eta 14 hutsik zeuden. 84 etxeak ziren eta 2 apartamentuak ziren. 54 etxebizitza nagusietatik 43 bere jabearen bizilekua ziren eta 11 alokairuan okupaturik zeuden; 3 etxek bi gela zituzten, 25 etxek hiru zituzten, 8 etxek lau zituzten eta 18 etxek bost zituzten. 41 etxek euren parking plaza propioa zuten azpian. 22 etxetan ibilgailu bat zegoen eta 23 etxetan bat baino gehiago zituzten.\nCharray udalerriko biztanleria-piramidea 2009an .\n2007an lan egiteko adina zuten pertsonak 67 ziren, horien artean 54 aktiboak ziren eta 13 inaktiboak ziren. 54 pertsona aktiboetatik 51 lanean zeuden (35 gizon eta 16 emakume) eta 3 langabezian zeuden (3 emakume eta 3 emakume). 13 pertsona inaktiboetatik 8 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.\n2009an Charray udalerrian 51 unitate fiskal zeuden, 95 pertsonek osaturik. Pertsona bakoitzeko diru-sarrera fiskalaren mediana urteko 17.734 euro zen.\n2007an zeuden 4 komertzioetatik, 1 erauzte enpresa zen, 1 janari enpresa zen, 1 eraikuntza enpresa zen eta 1 zerbitzu enpresa zen.\n2000. urtean Charray udalerrian 7 nekazaritza-ustiategi zeuden.\nBNF: 15254014w (data)


Condé-Northen - Wikipedia, entziklopedia askea.\n49°09′17″N 6°25′57″E / 49.1547°N 6.4325°E / 49.1547; 6.432549°09′17″N 6°25′57″E / 49.1547°N 6.4325°E / 49.1547; 6.4325\nCharleville-sous-Bois, Courcelles-Chaussy, Les Étangs, Hayes, Helstroff, Hinckange, Varize eta Volmerange-lès-Boulay\n691 (2019ko urtarrilaren 1a)\n335 (%48.5) 343 (%49.6)\nCondé-Northen Frantziako udalerri bat da, Mosela departamenduan dagoena, Ekialde Handia eskualdean. 2013an 563 biztanle zituen.\n2007an Condé-Northen udalerrian erroldatutako biztanleak 563 ziren. Familiak 220 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 80 seme-alabarik gabeko familiak ziren, 84 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 236 etxebizitza zeuden, 219 familiaren etxebizitza nagusia ziren, 7 bigarren erresidentzia ziren eta 10 hutsik zeuden. 204 etxeak ziren eta 30 apartamentuak ziren. 219 etxebizitza nagusietatik 184 bere jabearen bizilekua ziren, 31 alokairuan okupaturik zeuden eta 4 doan lagata zeuden; 1ek gela bat zuen, 9 etxek bi zituzten, 22 etxek hiru zituzten, 48 etxek lau zituzten eta 139 etxek bost zituzten. 203 etxek euren parking plaza propioa zuten azpian. 75 etxetan ibilgailu bat zegoen eta 127 etxetan bat baino gehiago zituzten.\nCondé-Northen udalerriko biztanleria-piramidea 2009an .\n2007an lan egiteko adina zuten pertsonak 388 ziren, horien artean 280 aktiboak ziren eta 108 inaktiboak ziren. 280 pertsona aktiboetatik 266 lanean zeuden (145 gizon eta 121 emakume) eta 14 langabezian zeuden (7 gizon eta 7 emakume). 108 pertsona inaktiboetatik 40 erretiraturik zeuden, 33 ikasten zeuden eta 35 "bestelako inaktibo" gisa sailkaturik zeuden.\n2009an Condé-Northen udalerrian 237 unitate fiskal zeuden, 622 pertsonek osaturik. Pertsona bakoitzeko diru-sarrera fiskalaren mediana urteko 18.876,5 euro zen.\n2007an zeuden 16 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 2 higiezinen enpresak ziren, 3 zerbitzu enpresak ziren eta 1 administrazio publikoko enpresa zen.\n2000. urtean Condé-Northen udalerrian 11 nekazaritza-ustiategi zeuden, 808 hektarea erabiltzen.\nVolmerange-lès-Boulay (2,0 km)\nVarize (3,0 km)\nHelstroff (3,4 km)\nBannay (4,0 km)\nHinckange (4,1 km)\nLes Étangs (4,1 km)\nCharleville-sous-Bois (4,3 km)\nHayes (4,9 km)\nCourcelles-Chaussy (5,5 km)\nBoulay-Moselle (5,7 km)\nGuinkirchen (5,9 km)\nBNF: 15265659z (data)


Ekonomi Garapen, Jasangarritasun eta Ingurumen Sailak bere laguntzei buruzko zuzeneko informazioa emango die euskal enpresei - SPRI\nAlbisteak 4 otsaila, 2021 Basque Industry 4.0 BasqueTrade & Investment Grupo SPRI Laguntzak Industria adimenduna Innobideak Invest in the Basque Country Start up up euskadi\nProgramei buruzko xehetasun guztiak azalduko dira hilaren amaieran egingo diren hiru jardunaldi telematikotan\nEuskal enpresek Ekonomi Garapen, Jasangarritasun eta Ingurumen Sailak 2021ean eskainiko dituen laguntza eta zerbitzuei buruzko informazioa jasoko dute otsailaren 24, 25 eta 26an egingo diren hiru jardunaldi telematikoren bitartez. Aurkezpen horietan, kasuan kasuko sailburuordeek programa hauen inguruko xehetasun guztiak emango dituzte: I+G, Teknologia, Ekintzailetza, Energia, Industria, Nazioartekotzea, Ekonomia Zirkularra eta Ingurumena, Lehen Sektorea, Elikadurako Industria eta Jasangarritasuna.\nTeknologia, Berrikuntza eta Lehiakortasun sailburuorde Estibaliz Hernaezek hilaren 24ko lehen jardunaldian (izena emateko epea zabalik dago jadanik) parte hartuko du bere saileko hainbat zuzendarirekin batera, non hizpide hartuko dituen ikerketako, berrikuntzako, eraldaketa digitaleko eta ekintzailetzako programak. Helburua da Euskadi Europa mailako berrikuntza-gune izan dadila, enpresa teknologikoen sorkuntza % 10 handitzea eta Euskadi tokiko industriarekin lankidetzan aritzen diren nazioarteko startup-en trakzio-ekosistema bihurtzea.\nHilaren 25ean Javier Zarraonandia Industria sailburuordearen eta Amaia Barredo Ingurumen sailburuordearen txanda izango da, zeintzuek garapen industrial, nazioartekotze, eraginkortasun energetiko, energia berriztagarri eta ingurumen arloetako laguntzak aurkeztuko baitituzte beste arduradun batzuekin batera. Programa horien helburua da industria eta zerbitzu aurreratuak BPGaren % 40 izan daitezela, enpresen nazioartekotzea Covid-ak eragin duen egungo nazioarteko testuingurura egokitzea, eta energiaren amaierako kontsumoaren % 20 energia berriztagarrien bidez asetzea. Horrez gain, asmoa da berotegi efektuko gasen isurketa % 30 murriztea, hondakinen sorkuntza gutxitzea eta horien balorizazioa eta berrerabilpena areagotzea, ingurumen-estrategia politika transbertsal gisa inplementatzea eta uraren, lurzoruaren eta airearen adierazleak hobetzea, bioaniztasuna hobeto defendatu eta errespetatzeko.\nAzkenik, hilaren 26an, Nekazaritza sailburuorde Bittor Orozek hizpide hartuko ditu lehen sektorerako, elikadura industriarako eta jasangarritasunerako laguntzak. Programa horiekin lortu nahi dena da elikagaien produkzioa handitzea Euskadin eta lurralde arteko oreka handiagoa bermatzea, bizi-kalitatea emanaz landa-guneetan eta itsasertzeko guneetan bizi diren eta lan egiten duten pertsonei.\nEusko Jaurlaritzak 654,1 milioi euroko aurrekontua du Euskadiren ekonomia berraktibatzeko eta garapen jasangarria sustatzeko. Aurrekontu horren % 40 (268,1 milioi) I+G+B-ko politiketara bideratuko da. Bestalde, “Azpitek” izeneko programa berri bat sortuko da azpiegitura teknologikoetan inbertsioak egiteko eta Basque Artificial Intelligence Center izango denari bultzada bat emateko.\nGainera, 65 laguntza-programa eskainiko dira euskal ETEen lehiakortasuna hobetzeko 432,5 milioi euroko aurrekontuarekin, eta aipatzekoa da, Covid-19aren ondorioz, programa berri bat abiaraziko dela industriaren dibertsifikaziorako eta reshoringerako.


Free chat Lunda Sul. Ausazko arrotz doan txateatu berehala Lunda Sul tik.\nFree chat Lunda Sul\nOngi etorri Chatroulette Lunda SulEdozein lekutan, munduko pertsona aleatory bat konektatzeko. Chatroulette Lunda Sul dezakezu honako aukeren artean aukeratu:- Guztiak pertsona mota Lunda Sul doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nLunda Sul hirien zerrenda:


Bertan 3 - Arantzazu tradizioa eta abangoardia. Kapituloa 10: Infernurako bidea\nBertan > Arantzazu tradizioa eta abangoardia > Infernurako bidea\n1954ko urtean, Arantzazuko Basilikako zuzendariek Eduardo Chillidari emango zioten bertako sarrerako Ateak egiteko agindua. Eskultore donostiarra ordurako euskal olagizontzat hartua zen, urte berean Milango Hirurtekoan ohorezko Diploma eman ziotelarik. Eskultoreak, obrako arkitektu, eskultore eta pintoreen laguna izaki, Ian eratsu eta arrazionala, geometrikoa eta abstraktua diseinatu eta gorpuztuko du Vulkanoren Sutegian, zeinaren erreferente bakarrak, antza, eguzkia eta ilargia, elorri enborren bat eta bat-batean agertu eta gauzatzen diren gurutze batzuk baino ez baitira. Eduardo Chillidak honako honetan anabasa menderatu du. Bai baitaki, Gabriel Celayaren hitzetan, "anabasa menderatu behar dela, erremintak tajutu behar direla; eta hutsartea kolonizatu; eta irudi menderatzailez bete eta izerdituz, izerdituz eta pentsatuz, harantzago daramaten kolpeak errepikatuz, metal distiratsuak garbi utzi zepa eta zikinez, alboratutako gaiez, sugar iraungiez, sumin hilkorrez, txirbil metalikoez, nekeez. Eta honela irits daiteke, honela bakarrik, errauts artean eta izar distiratsu artean, anabasa artetik agertzen den orden sekreturaino, jainko prometeikoekin batera".\nEduardo Chillida, Parisetik etorri berria eta europar abangoardiekin harremanak izan ondoren, garai honetan (1951-1958) Hernaniko Vista Alegren bizi zen, Victoria Olasagasti bere izebak moduko prezioan alokatu zion etxean. "Nire herrira itzultzea garrantzizkoa e ta zirraragarria izan zen neuretzat, zentzu honetan. Hemen jabetu nintzen nor nintzanaz. Nondik nentorrenaz. Hemen, Hernanin, halabeharrez ikusi nuen egun batean, vire etxearen aurrean burdinola bat zegoela, eta orduan aurkitu nuen mundu ilun, urrun, zahar eta ugalkor hura. Han ezagutu nuen mailuz landutako burdina, erakusketetako burdin-brontzea ez bezalakoa. Niri behintzat, burdin hura bestelakoa iruditu zitzaidan".\nEduardo Chillidaren burdinazko ateak, 1955. © Antton Elizegi\nHernanin lantzen hasi den burdina, izan ere, beste zerbait da. Parisen Gonzálezen eta Gargalloren burdina ezagutu zuen, baina orain, Manuel Illarramendiren sutegian ezagututako eta landutako burdina beste galaxia batekoa da. Josetxo Garzia izan zen Arantzazuko Ateak lantzen lagundu ziona. "Nik orduan isilik Ian egiten nuen, musika ere jartzen nuen, Bach batez ere, itzela baita. Musika espazioaren arreba da, eta hau biziki interesatzen zait".\nUrte gogorrak izan ziren eskultorearentzat; haztamuka zebilen, beti zalantzaz beterik. Gaur, etapa hura eta bere bizitzaren une hura txeraz eta begirunez gogoratzen du. "Egia esan, burdinak indarra eta misterioa zuen. Interes handikoa zitzaidan burdin pudelatua, hobea zen mailuz lantzeko eta ez zen erraz erdoiltzen. Tolosako txatarlekuetan aurkitzen nuen burdin hau".\nEduardo Chillidak, nola obra honetan hala bere ibilbide luzean zehar sortutako Ian gehienetan, intuizioak eramaten uzten du bere burua, horretan datza bere ustetan artistaren eta teknikoaren aldea. Teknikoak goitik behera ezagutu behar du bere lanaren emaitza, bai eta egin aurretik ere, artistak, berriz, bilatzen egiten du lana, ikertzen, nora iritsiko den jakin gabe. Emaitza aldez aurretik ezagutzen bada, obra hilik jaiotzen da.\nChillida hasia zen garai honetako lanetan materia bere horretan errespetatzen, berezko kolorez uzten, beronen barne arauak ez behartzen. Mª Soledad Alvarez Martínezek esango du Arantzazuko Ateak bezalako obretan angulazioen eta kurbaturen garaipena gertatzen dela, ertz bizien existentzia eta materiari gailentzen zaion espazioaren garaipena. Eskultorea errementariarengandik hurbil dago, antzinako euskal olagizon errenazentistarengandik, alegia; burdina mailuz jo eta suz lantzen du, bere "Oyarak" lortu arte, hala nola "Espacios sonoros", "Música de las constelaciones" (1954) edo "Elogio del fuego" (1955). Bere eskulturek, esango du Schamalenbach bezain kritikari jantziak, espazioa eragiten dute, espazioa lekualdatzen dute, espazioa sorrarazten dute. Eta Moreno Galvánek dio: "Chillidak materia espazio sakratuetaraino jasotzen du, materian baitago sorpen ororen lehen lokatza... Chillidak materiak goratzen ditu berauek daudelako biziaren jatorrian". Sutegiko burdina, zakar eta infernutarra dago, egon ere, Eduardo Chillidaren hastapenetan eta lehen obretan. la lurraren erraietan dauden Arantzazuko Ateak egiteko, eskultoreak burdina izango du gogoan eta eratasunez eta arrazionalki erabiliko du, jakinduriaz ezarritako esparrura egokituz. Ateak ezinhobe uztarturik daude fatxadaren multzoan. Oreka klasiko handia dute, ez dute ezer sobera, ezer falta. Lau ateetan, elkarren gaineko burdin-xaflen erritmo horizontalek eta bertikalek geometria egonkor eta garbiko espazioa sortzen dute, garai honetako Ben Nicholsonenekin lotzen eta kidetzen direlarik.\nChillidaren Ateek materialaren pobrezia eta laztasunaren gainetik, oreka klasikoa dute, ia greziarra.\n"Zer adierazi nahi ote du guzti honek?\nHorra leku santuko lau ateak\nilun eta burdinazko.\nMito eta sinbolo, totem eta gurutze,\ndena da hemen biziberritzen, zubi den arkua eta abstraktua den geometria".


“BIHOTZEN ALDAKETA LORTU BEHAR DUGU ARMEN ETETEA EZEZIK” | RELIGIÓN EN NAVARRA ERLIJIOA NAFARROAN\n“DEBEMOS ALCANZAR EL CAMBIO DE LOS CORAZONES MÁS ALLÁ DEL CESE DE LAS ARMAS” →\nPublicado el abril 4, 2012 por religionennavarra\nGotzainak, egindako kaltea aitortzea nahikoa ez eta apaltasunera, bihotz-damutzera eta barkamena eskatzera deitu du\n“Elizak gure herriaren baketzeari eta adiskidetzeari egin diezaiokeen zerbitzurik handiena Jesu Kristoren mezua bere osotasunean aldarrikatzen jarraitzea” dela azpimarratu du On Jose Ignacio Munillak. Ebanjelioa eskaintzen diogu gizarteari, etika sozialaren “orea” altxako duen “legamia” izan dadin eta giza duintasunak bere dituen balio naturalak bizirik gorde ditzan gizarteak”.\n“Hori guztia gogoan dugula- gaineratu du-, dei egiten dugu Santutegi honetatik, terrorismoaren bukaerak apaltasuna eta bihotz-damua izan ditzan bidelagun… Egindako kaltearen aitormena gertaera historiko baten adierazpena besterik ez da. Ezinbestekoa da urrats berri bat ematea, egindako kalte horren balioespen etikoari beldurrik izan gabe”.\nGotzainak Arantzazun esan ditu, Amabirjinaren aurrean eta hain juxtu hari eskatu dio, “indarkeriaren azkenera iristeko hasia den ibilbidea irits dadila bere betera, ETAk armak entregatuz eta bera deseginez…. indarkeriak egin duen hainbat eta hainbat zauri sendatzeko miraria…. Eta gure herriaren adiskidetzearen dohaina eta, aldi berean, beraren laguntza eginkizun hori geure gain har dezagun”. Hildo horretatik, “eginkizun horretan Elizaren konpromezua” azpimarratu du.\nHalaber, “Gotzain naizenez, sendatzailea eta baketzailea den egia bilatu nahi duen gizon-emakume ororen zerbitzura” jarri du bere burua eta armak uztea baino erabakigarriagoa den “bihotzaren aldaketa” lortzera deitu ditu guztiak, “hau bait da bide posible bakarra; eta gaitera, egin daitekeen bidea”- esan du.\n“Kristauok gizarte osoarentzat hain onuragarria den barruko bide horri ekin nahi diotenen ondoan egongo gara”, gaineratu du.\nOn Jose Ignacio Munillak D. José Ignacio Munilla Arantzazuko igoeraren ostean, Santutegian zuzendu duen otoitzaldian esan ditu hitzok.\n“Zorionekoak Bakegileak” lemapean gipuzkoarrak bildu dituen ibilaldia, goizeko 09:00etan irten da Oñatitik eta Arantzazun bukatu da, Donostiako Gotzainak zuzendu duen otoitzaldiarekin.\nUna respuesta a “BIHOTZEN ALDAKETA LORTU BEHAR DUGU ARMEN ETETEA EZEZIK”


Euskalit | EUSKALITek Euskaraldia 2020an parte hartzen du\nEUSKALITek Euskaraldia 2020an parte hartzen du\nEUSKALITek Euskaraldiaren bigarren edizioan parte hartzen dugu, urrats berriak emanez, eta norbanakoen konpromisotik, taldeko konpromisoetara jauzi egingo dugu, hizkuntza praktika berriak bultzatzeko eta gure Hizkuntza Politikari jarraiki aurrerapausoak ematen jarraitzeko.\n2018. urtean gizarte mailan eta EUSKALITen hizkuntza ohituren aldaketan pauso garrantzitsuak eman genituen “Euskaraldia: 11 egun euskaraz” ekimenaren baitan.\nAurten, Euskaraldiak herritarrei 15 egunetan euren hizkuntza ohiturak aldatzeko ariketa egitea proposatzen die, AHOBIZI edo BELARRIPREST rolak erabiliz. Horrez gain, entitateok euskaraz hitz egiteko gai diren hiztun taldeak identifikatu behar ditugu, ARIGUNEAK sortuz.\nCOVID-19ak sortutako lan dinamika baldintzatuko badu ere, EUSKALITen euskaraz bizitzeko aurrera pausuak ematen jarraitu nahi dugu guztion artean, eta ariketa honetan parte hartzera animatzen zaituztegu entitate nahiz norbanako moduan.


Eap Saritutako - dokumentu elektronikoak kudeatzeko politika eta MINHAP “ Archive ”\nDokumentu elektronikoak kudeatzeko politika MINHAP eta aplikazioa saritutako “ Archive ”\nProiektu onenaren saria politika artxibo, dokumentu elektronikoak kudeatzeko del MINHAP, gainera, "Archive" finalista izan da jarduera berritzailea onenaren kategorian.\nFitxategi-VII. Kongresuan gaztela eta leongo proiektu onenaren saria eman dio artxibo Dokumentu elektronikoak kudeatzeko politika eta ogasun eta herri administrazio ministerioaren Kongresuan. Era berean, agiritegiaren aplikazioan elektronikoa Archive ministerioak garatu dute, eta herri administrazio guztien zerbitzura, finalista izan da jarduera berritzailea onenaren kategorian.\nEpaimahaiak saria emateko hartu duen lehen dokumentu elektronikoak kudeatzeko politika, estatuko administrazio orokorraren eta erreferentea da organismo eta erakundeekin ministerioen eta erakunde publikoak. guztiak behartuta daude politika egitea dokumentu elektronikoak kudeatzeko jarraibideak zehaztea da. Funtsean, erakunde bakoitzak dokumentu elektronikoak sortzeko eta kudeatzeko benetako, fidagarriak eta dauden denbora; horrez gain, prozesu bakoitzaren arduradunak.\nErakunde bakoitzean sartzen planteamendu hori oinarrizko ildoak digitalizazio-prozesua diseinatzeko definizioa egiteko behar diren eskakizun teknikoak eta antolakuntzako lotos digitalizatze-prozesuak eta dokumentuak kudeatzeko aurre egin behar dutela: sinadura elektronikoa, erregistro elektronikoa, kopiatu, behin betiko artxiboa, etab.\nOgasun eta herri administrazio ministerioaren kasuan, egin da dokumentua. lan-talde batek osatzen dute, eta oso adierazgarria espezialistak, informatikoak eta kudeatzaile, fitxategia erakunde eta organismo publiko esperientzia handia du, dokumentu-kudeaketa, administrazio elektronikoa eta artxiboa. Taldeari ere gehitu ziren lehendakaritza ministerioaren eta ministerioaren Estatuko artxiboen azpizuzendaritza nagusiaren hezkuntza, Kultura eta kirola.\nPolitika aurrera dokumentu elektronikoak kudeatzeko aplikazio bat garatzeko sortu zen ideia hauei erantzuteko gai izan behar zuen artxibo elektroniko baten beharra. Horrela, proiektua abian jarri eta Archive.\nAplikazioa Archive finalista izan da\nBestalde, Archive finalista izan da onenaren saria. jarduera berritzailea Da artxibo elektronikoaren aplikazio bat kudeatzeko dokumentu eta espediente elektronikoen erantzuna emanez, bati fitxategi-fasean administrazio elektronikoaren bultzada konstantea.\nArchive garapen informatikoa da egindako ogasun eta herri administrazio ministerioak eta herri administrazio guztien eskura jarri, berrerabiltzea eta berriz aprobetxatzea. Informazio guztia artxibatu egingo da teknologia guztiz independentea euskarri izango diren, eta horrek bermatzen du zerbitzuari balio funtzionala, denboran zehar.\nAplikazioa garatu du informazio- eta komunikazio-teknologia zuzendaritza ministerioaren lankidetza, fitxategiak eta ministerioaren estandarrak eta europar ereduak jarraituz. Gaur Egun arrakastaz probatzen ari dira, eta hogei proiektu pilotua, erkidego eta toki erakundeen herri-administrazio zentralek.\nArchive, espedienteak eta kanpotik ekartzen dira eta dokumentu elektronikoak duten sailkatutako igarotzen dira dokumentu sail eta hainbat egoera (automatikoki edo eskuz) kontserbazio-politikak ezartzen duenaren arabera, esleitu gabe utzi behar da. Archive aldi guztietan eta dokumentu elektronikoak kudeatzeko aukera ematen du espedienteak. trukatzeko tresnak fitxategien artean, espedienteak bilatu, sarrerako aktak, etab.\nEdozein udalek, autonomia-erkidego, erakunde edo erakunde publiko ministerioa, askatasun osoz eskuratu dezake aplikazioa eta artxibo elektronikoaren baldintzak bete, eta, ondorioz, bai agintzen duen lege-egokitzeko epea bat, amaituko da 2018ko urriaren.\nBuruzko informazio gehiago irtenbide ARCHIVE CTT du.\nDokumentu elektronikoak kudeatzeko politika MINHAP\nTxostenak dokumentu osagarriak


Ibilgailuak erosteko 2000E Planeko laguntzak | Consumer\nIbilgailuak erosteko 2000E Planeko laguntzak\nGutxieneko zenbatekoa 1.500 eurokoa da, baina 2.000 eurokoa, bizi den autonomia erkidegoa ekimenari atxikitzen bazaio.\nKrisi ekonomikoa jasan duen lehen biktimetako bat automobilgintza izan da. Todoterrenoak eta gama altuko autoak erosteak, egun batean gozatu genuen oparoaldi ekonomikoaren sinboloa denak, goitik behera erortzen diren salmenta-grafiko batzuk ekarri ditu. Automobilaren industriak balazta bota du eta inoiz baino geldoago dago. Hilabetez hilabete salmentak atzera egiten du. Urtarrilean eta otsailean kontatutako deskalabruaren ondoren, martxoan sektoreak ere ez zuen lortu burua altxatzea: 124.698 unitate bakarrik matrikulatu ziren, eta horrek %28,2ko jaitsiera ekarri zuen 2007ko martxotik. Industriak ez zuen hain atzerakada handia izan 1993ko apiriletik, "annus horribilis" izenekoa, non Espainiako ekonomia atzeraldian baitzegoen. Egoera horren aurrean, Plan 2000E automobilaren industriak jasandako etengabeko batuketak arintzen saiatzen da: ibilgailu berriak erosteak gutxienez 1.500 euroko deskontua izango du, eta Gobernuak (500 euro) eta ibilgailu-fabrikatzaileek (1.000 euro) horren ardura dute. Kasurik onenean, eroslea bizi den autonomia-erkidegoa 2000E Planari atxiki bazaio, laguntza beste 500 euro handituko da, 2.000 euroraino. Are gehiago, baliteke zerbait handiagoa izatea, baldin eta kontsumitzailea Nafarroan, Valentzian edo Galizian bizi bada, Estatuko laguntzekin osa daitezkeen plan propioak dituzten lurraldeetan.\n/imgs/2009/05/coche-neo2.art.jpgEuropan, dagoeneko 11 herrialdek aukeratu dute zuzeneko laguntzak ematea, ibilgailu berriak erostea sustatzeko: Austria, Frantzia, Alemania, Italia, Portugal, Errumania, Luxenburgo, Zipre, Eslovakia, Herbehereak, Erresuma Batua eta Polonia. Zerrenda hori pixka bat luzeagoa izango da hemendik aurrera, Espainiak horrelako hobariak ematea aurreikusten duen plan bat estreinatuko baitu. Herrialdeka, Alemaniak eskaintzen ditu 2.500 euroko pizgarri handienak erosle bakoitzeko, bederatzi urtetik gorako auto bat entregatu eta emisioei buruzko Euro 4 arauak betetzen dituen beste bat erostearen truke. Gure herrialdean, 2000E Plana datorren ekainera arte indarrean egongo ez zela hasieran iragarri zen arren, Administrazioak maiatzaren 18ra aurreratu behar izan du abian jartzea, autoen sektoretik jasotako kritika ugariengatik. Kritika horien arabera, plana ekainean abiaraziz gero salmenta posibleak izoztea aurreikusten zen.\nPartikularrek, autonomoek eta ETEek auto berri bat edo bost urte baino gutxiagokoa erosten badute, 30.000 eurotik beherako prezioan.\nHasieratik, neurria puzzle gisa aurkeztu zen, eta puzzle horretan hainbat pieza sartu behar ziren, 2.000 euroko laguntza osatu arte: 500 euro, Espainiako Gobernuak emandakoak; 1.000, marka fabrikatzaileek emandakoak; eta beste 500, autonomia-erkidego bakoitzeko gobernuak emandakoak. Hala ere, komunitate guztiak ez dira gurdira igo, eta horrek laguntzen mapa bat sortu du, modu desberdinean konfiguratua. Inprobisazioa, diru falta, gobernu autonomiko batzuek beren planak abian jartzea edo ibilgailu berriak erostea sustatzen duten beste neurri batzuk dira zenbait autonomia-erkidegotan bajak azaltzeko erabili zituzten argudio nagusiak. Hala ere, egoera pixkanaka aldatuz joan da. Andaluzia, Aragoi, Asturias, Kantabria, Gaztela-Mantxa, Gaztela eta Leon eta Extremadura izan ziren 2000E Planari atxikitzeko nahia iragarri zuten lehenak. Geroago, Euskadik, Kanariar Uharteek, Kataluniak, Balear Uharteek eta Ceuta eta Melilla hiri autonomoek egin dute. Murtzia da oraindik erabat argi ez duen erkidego bakarra, eta Madrilgo Erkidegoak eta Errioxak, oraingoz, ez dute nahi.\nAuto zaharra txatarrera\nVIVE Planarekin ez bezala (indarrean jarraituko du aurrekontu-partida agortu eta berriarekin batera bizi den arte), Plan 2000E ez da ibilgailu bat erosteko finantziazio-neurria, baizik eta zuzenean ematen diren laguntzak dira, eta emakidadunak berak kudeatzen ditu. Hala ere, kontsumitzaileak aukeratu behar du zein den lehena finantzatzeko laguntza edo bigarrenaren zuzeneko laguntza. Nolanahi ere, komeni da behar bezala informatzea eta ibilgailua erosi aurretik berrestea, azken orduko ustekaberik ez izateko.\n2000E Planak 100 milioi euroko aurrekontu-zuzkidura izango du, eta horretatik aterako dira Gobernu zentralaren ekarpenak, eta urtebeteko iraupena izango du edo funtsak agortu arte. Partikularrek, autonomoek eta ETEek auto berri bat edo bost urte baino gutxiagoko beste bat erosten badute, 30.000 eurotik (BEZa barne) beherako prezioan, erosleak txatarra bihurtzeko beste auto bat entregatzearen truke. Erosleak bigarren eskuko ibilgailu bat erosten badu, jakin behar du Administrazioaren 500 euroko laguntza jasoko duela, baina fabrikatzaileek ezin izango dituzte laguntzak eskuratu. Gainera, txatar bihurtzeko ibilgailuek 10 urteko antzinatasuna izan behar dute gutxienez, edo 250.000 kilometroko gutxieneko kilometrajea ibilgailu berri bat erosten badute, edo 12 urteko antzinatasuna, bigarren eskuko ibilgailu bat erosten bada.\nJoan hurrengo orrira: Autoen baldintzak »\neuro ibilgailuak komunitate laguntzak plan 2000e-eu


Noticias – 4 orrialdea – Itxaslehor\nITXASLEHOR ZERBITZU TURISTIKOAK PLENTZIAKO UDALARI BERE ENPRESAL AHOLKATZEKO LAGUNTZEN DU\nCovid 19ren egoera enpresa sektorean nola jo duen sobera ezagutzen da. Pertsonen konfinamenduak enpresa asko aldi baterako geldi daitezela eta beste batzuk behin…\nCovid 19ren egoera enpresa sektorean nola jo duen sobera ezagutzen da. Pertsonen konfinamenduak enpresa asko aldi baterako geldi daitezela eta beste batzuk behin betiko egitean pentsatzen ari daitezela eragin du.\nAipaturiko egoeraren aurrean Plentziako Garapen Ekonomikoko Sailak bi proiektu abiarazi ditu; PLENTZIA GARATZEN eta ORAIN PLENTZIA. Proiektu hauentzako Sailak Turismo Bulegoaren laguntzarekin, Itxaslehor Zerbitzu Turistikoak kudeatuta, eta Merkataritza teknikariarekin, Iparnature enpresak kudeatuta, kontatzen ditu.\nLehenengoa enpreseentzako aholkularitza eta laguntza zerbitzuaren martxan jarri da euren beharrak batzeko eta siatu enpresek gaur egungo egoeran dituzten zalantzak eta arazkoak konpontzen saiatzea. Hortaz, gertuko zerbitzua da, negozio elkarteen lankidetzarekin, lan eta ekonomia beharrei erantzun nahi diena.\nBeste aldetik, Sailak kontsumitzaile kanpaina bat ere diseinatu du tokiko erosketak sustatzeko asmoz, eta, beraz, konfiantza eta segurtasun giroa sortuko du irekita dauden tokiko negozioetan eta gero horietan guztietan. joan irekitzera pandemia hau gaindituta.\nTurismo enpresak eta merkataritza Plentziako motorra dira, ekonomia eta enplegua sortzen bai dituzte. Oraintxe da alde guztiek sorbaldak hartu behar dituztela, bai administrazio publikoa, bai enpresak, bai herritarrak.\nIkusezina. Kutsakorra. Kaltegarria. Eta oso arrokatsua. Bai, halakoa da COVID-19a, jada sobera ezagutzen dugun eta zakarki gu kolpatzeko asmoarekin orain dela aste batzuk…


Hemen zaude: NAZIOARTEA Elkartasuna Venezuelako herriaren borondatea errespetatzen dugu\n2019/01/09\tNazioartea\t- Elkartasuna\nIraultza Bolibartarrarekiko Europako Elkartasun sarea osatzen dugun 80 antolakundek baino gehiagok, munduko herri guztien aurrean nazioarteko eskuinak Venezuelako oposizioarekin eta Limako taldea bezala ezagutzen denarekin batera Venezuelako herriak bozken bitartez erabakitakoa ez onartzeko abiaturiko estrategia salatzen dugu.\nBorondate hau Venezuelako herriak hautetsontzien bidez erabakia izan zen, hauteskunde prozesu demokratiko eta garden batean eta nazioarteko eragile ezberdinen berme guztiekin, non bozken %67’7arekin Nicolas Maduro lehendakariaren agintaldi konstituzionala onartua izan zen 2019rako. Ia 6 milioi pertsonek aukera honen alde egin zuten Henry Falcón, Jevier Bertucci, eta Reinaldo Quijada oposizioko kideen aukeren aurretik. Bere argudioekin Batzar Nazional Konstituziogileari zilegitasuna kendu nahi diote, berau 8 milioi pertsonen bozka baino gehiagorekin hautatua izan zenean, eta berau izan zenean lehendakaria aukeratzeko hauteskundeak deitu zituena, marko legalak hori egiteko zilegitasun osoa ematen baitio.\n20 urteetan Iraultza Bolibartarrak 25 hauteskunde prozesu egin ditu, Iraultza Bolibartarraren izaera demokratiko eta parte hartzailea erakutsiz, non Venezuelako herriak bere borondatea adierazi ahal izan duen eta beraz bere burujabetza gauzatzeko aukera izan duen. Beraz, estrategia guzti nazioarteko presioaren beste maniobra bat da, Venezuelako herriaren kontrako zigorrak, blokeo ekonomiko, finantziero eta komertziala bilatzen duena Venezuelako herria itotzeko helburuarekin. Ez dugu Honduras, Brasil eta Argentinako bestelako prozesu aurrerakoiekin egin zutena ahaztuko. Alerta egoeran gaude, eta Venezuelako herriaren defentsan gure babes guztia adierazten dugu.\nHorregatik guztiagatik, salaketa hau gurea egiten dugu, eta 2019ko Urtarrilaren 10ean bakoitzak bere herri, herrialde edo munduko txokotik Venezuelako herriaren bozka babestera deitzen dugu Nicolás Maduro presidentearen kargu hartzean Venezuelako herriaren ondoan egonez.


Nafarroan jaio edo bertan jatorria daukaten Argentinako 19 pertsonak jaso dituzte Foru Gobernuak Nafarroara behin-behingoz zein behin-betirako bidaiatzeko eginiko deialdiko lehenengo laguntzak. Lagunduko diren eskabideak Rosario, Roldán, Allen, Lamarque, Bolívar eta Olavarría herri argentinarretatik etorri dira. Laguntzok eskatu ahal izateko 15-20 urtez Europa Batasunetik kanpo bizi eta bestelako baldintzak bete behar ziren. Emandako 19etatik, 17 laguntza Nafarroara bisitan bidaiatzeko dira eta gainerako biak bertara erabat itzuli eta egoitza finkatzeko.\nIruñea-Pamplona. Aurten lehenengo aldiz banatu diren laguntza hauen emate ofiziala Iruñeko Nafarroako Jauregian eginiko ekitaldi batean gauzatu da, bertako buru Alberto Catalán Gobernuko Erakunde Harremenetarako kontseilari eta Nafarroako Gobernuko bozeramalea, Lola Eguren Apesteguia Erakunde Harremanetarako zuzendaria lagun, eta gonbidatu gisa Jose Alberto Garmendia, Iruñean egoitza duen Centro Navarro Argentino delako elkarteko presidentea.\nHemeretzi izan dira laguntzetan sarbidea izan duten eskatzaileak, euren artean Nafarroan jaiotakoak zein Diasporan nafarren ondorengo jaiotakoak daudela. Argentinakoak dira guztiak, hain zuzen ere Rosario, Roldán, Allen, Lamarque, Bolívar eta Olavarría herrietakoak. Oroitu deialdi honetako arauak Nafarroako Agerkari Ofizialeko maiatzaren 23ko alean argitaratu zirela.\nFederación Nacional de Hogares Navarros de España delakoa\nCentro Argentino Navarro, Iruñean egoitza duena\nWeb del Centro Navarro de Chile\nHola, la dirección del Centro Navarro de Chile está mal escrita, es: www.centronavarrodechile.org ustedes la tienen como .cl Saludos\nmaite, 2009/05/11 21:11\nNafarroako Gobernuak Carlos III.aren Gurutzea eman dio Sandalio Monreali, 'nafar argentinar eredu izateagatik'


Argonitz | Euskal-Herria.Org\nED50 30T X.570630, Y.4754830\nWGS84 42.940961 N, -2.135595 E.\nAgiluzko Punta, Arginutz\nAtaun, Iturmendi, Bakaiku, Etxegarate, Lizarrusti\nARGONIZ trikuharria, BERNOA trikuharria, INTXUSPE 1 ipar (Txikilantegi) trikuharria, PORTUZARGAÑA 1 ekialde trikuharria, BENTATXAR trikuharria, PORTUZARGAÑA 2 mendebal trikuharria, OLANO 2 mendebal (Zelatamuño) trikuharria, OLANO 1 ekialde (Zelatamuño) trikuharria, INTXUSPE 2 hego trikuharria, Intsusburu mendia, INTXUSBURU trikuharria.\nAltzaniako mendilerro luzeak Nafarroa eta Gipuzkoa arteko muga egiten du, Lizarrusti eta Etxegarateko mendateen artean. Muga administratiboa izateaz gain, kate honek muga geografikoa ere egiten du, atlantiko eta mediterranear isurialdeen artean. Inguruko ibarretatik abiaturik mendi hauen hegiak piku samarrak izan arren, gorabehera handirik gabeko mendilerroa dugu hau, eta altuerak 850 eta 980 metroen artekoak dira. Mendi oihantsuak dira hauek, pagadi zabalez estaliak, eta horrek gehienetan paisaia zabalez gozatzea eragozten du. Trukean, baso zabalen bakeaz gain, gain eta lepoak hartzen dituzten monumentu megalitiko ugariez goza dezakegu.\nInguruko gainen antzera, Argonitzeko gailur bikoitza basoak estalita dago, eta berezitasun bakarra mugarria da.\n[ibilbide] Kaxeta-Irumugeta, Xabiaram-k\n2005, urria 10 - 09:47 — mou\nLarunbatean mendi honetan izan nintzen eta esan beharra daukat, ez dakit zein irizpide izan dezuen mendi hau katalogatzeko. Niretzako basoa eta parajea ikusgarria da, baina, mendia berez ez da, nahiz eta trikuharria izan tontor gainean, baso osoa honelako tontor eta trikuharriz josia dago.\n2005, urria 11 - 23:04 — Jose\nNi izan nintzan mendi hau webgunian sartu zebana. Etxegarate eta Lizarrusti artian tontor asko dare, bakar bat bez oso nabarmena, ze mendigain luzia baina gorabehera txikikua da. Aipagarrixenak Areatza, Igartza, Intsusburu, Argonitz, Irumugarrieta eta Txagadigorri. Hauetako batzuk apenas nabarmentzen dira inguruan daren beste totor batzutatik. Argonitzeko tontorra bera zaila izango zan zein dan esatia ekialdeko lepuan dauan izen bereko trikuharrixagaitxik ezpazan. Baina artian be lendik zeren Areatza, Intsusburu eta Txagadigorriz gain beste menditontor batzuk badarela erakutsi bihar litzakela iruditxu jatan. Irumugarrietari buruzko argazkixak eta mezuak Txagadigorriko orrixan darenez eneban harentzan orri barririk zabaldu. Baina Argonitzi buruz ezeuanez ezer, orri barrixa sortu eta argazki batzuk sartu nitxuan, bere tontorrian eta inguruetan zer topau leiken erakusteko, zuk ondo diñozun bezela baso ikusgarrixa eta trikuharrixak. Paraje hauetan ibili eztanari Etxegaratetik Lizarrustirako ibilaldixa eitxeko gomendatzen dotxat, GR-12 eta GR-121 ibilbidiak jarraitzen, tontorrik-tontor mendigain guztixa zeharkatuz. Urte sasoi hau aproposa da gainera ze udazkeneko koloriak hartzen ditxuanian basua zoragarrixa egoten da, eta gainera perretxiku leku ona da.\nperretxiko leku ona dala\n2005, urria 11 - 23:23 — inaxio\nperretxiko leku ona dala ez da dudarik, zakuka ikusiko dut jendea garraioan lizarrustiko errepidean behera aurreko asteetan. :)


Zer galdera egin behar diogu geure buruari aplikazio bat diseinatzerakoan? | Androidea\nAplikazio bat diseinatzerakoan 5 galdera egiteko\nUne honetan milioika aplikazio daude eskuragarri Android telefonoetarako. Horrez gain, gero eta aplikazio gehiago dago eta mota gehiagokoa. Jende askok beren aplikazioa diseinatzeko gai izan nahi dute. Oso interesgarria izan daitekeen prozesua da, zenbait alderdi kontuan hartu behar diren arren. Horrela, zure aplikazioak lehiakortasun handiko merkatu honetan aukera gehiago izan ditzakeela bermatzen duzu.\nZer hartu behar dugu kontuan aplikazio bat diseinatzerakoan? Funtsezko hainbat alderdi daude. Garrantzitsua hori da egin ditzagun gure buruari bost ikuspegi askoz argiagoa izaten lagunduko diguten bost galdera. Beraz, gure aplikazioa diseinatzea zertxobait sinpleagoa da.\nGaldera hauek Prozesu honetan zehar baliagarriak izango diren laguntza urrats gisa balio dezakete.. Horrela, merkatuan erabiltzaileen beharretara askoz ere egokiagoa den aplikazioa sor dezakezu. Beraz, ona da horiek kontuan hartzea.\n1 Zer aplikazio mota diseinatu?\n2 Negozio berria da edo lehendik dagoena?\n3 Nori zuzenduta dago?\n4 Zein sistema eragiletarako kaleratu da?\n5 Doakoa edo ordaindua?\nZer aplikazio mota diseinatu?\nA priori, hori da gure buruari egin behar diogun galdera garrantzitsuena. Ezinbestekoa baita une oro argi izatea zer aplikazio mota diseinatu nahi dugun. Prozesua modu askotan azkarragoa izango baita. Dagoeneko ideia garbia badugu, ona da lehiakideei kontsulta egitea edo lehiakide potentzialak. Ideiak hartzen eta gaur egungo sektorearen egoera egiaztatzen laguntzen digu. Beraz, ahal dugu ikusi nola bereiziko garen gure burua.\nNegozio berria da edo lehendik dagoena?\nAplikazio baten garapen prozesuan eragin handia duen alderdia da. Gaur egun dagoeneko dagoen negozioa bada, zenbait muga daude. Zure negozioak dagoeneko irudi jakin bat du. Beraz, horretara mugatu eta aplikazio honekin hobetu behar duzu. Kasu askotan aplikazioaren potentziala mugatzen duen zerbait.\nNegozio berri baten kasuan, askoz askatasun gehiago duzu sortzean. Oinarritzeko "ezer" ez dagoenez. Beraz, irudia aplikazioaren bidez ezar dezakezu. Askatasuna positiboa den arren, prozesua konplexuagoa bihur dezake. Zenbaitetan agian ez dakizula gauzak nola planifikatu edo non gidatu.\nBehar dugu pentsatu aplikazio jakin honen audientziari buruz. Horrekin lotutako guztian eragin handia izango baitu. Diseinua ez da berdina nerabeentzako aplikazioetan enpresa bat duten pertsonentzat baino. Beraz, asko pentsatu behar dugun zerbait da. Ez du zertan merkatu segmentu zehatza izan behar, baina bai pentsatu gutxi gora behera nor izango diren horren erabiltzaile potentzialak. Diseinua honek zehaztuko duenez.\nZein sistema eragiletarako kaleratu da?\nGarrantzi handiko beste galdera bat. Android edo IOSerako aplikazio bat abiarazi dezakegu. Gu biontzat ere. Baina, sistema eragile bakoitza desberdina da, beraz, aplikazioa horietako bakoitzerako egokitu behar da. Beraz, pentsatu behar duzu bi sistema eragileetatik zein dira erabiltzaile potentzialenak aplikazioaren. Geroztik gehiago konpentsatuko zaitu horren aldeko apustua egiteak.\nBaina Zure helburuaren arabera, bat edo beste erosoagoa izan daiteke zuretzat. IOS aplikazioek dirua azkarrago eta errazago irabazten dutenez. Baina Android-en ospea eta jarraitzaile ugari lor ditzakezu. Bilatzen ari zarenaren arabera, bat edo beste egokituko zaizu.\nDoakoa edo ordaindua?\nAzken galdera korapilatsua da beti. Egia da hori ordaindutako aplikazioak arrakasta gutxiago izaten du. Beraz, normalean doakoa izatea eta errenta lortzeko publizitatea edo erosketak egitea gomendatzen da. Baina, saihestu erosketak publizitate garestiegia edo inbaditzailea izatea. Bestela, erabiltzaileek aplikazioa alde batera utziko dute.\nGaldera hauekin aplikazio baten diseinua zertxobait sinpleagoa izango da. Kontzeptu garrantzitsuenetako batzuk argiagoak izan daitezen lagunduko dizute. Beraz, prozesua sinplifikatu egingo da eta kalitate handiko aplikazio bat sortu ahal izango duzu merkatuan arrakasta izateko aukera hobearekin.\nArtikuluaren bide osoa: Androidea » Tutoretzak » Aplikazio bat diseinatzerakoan 5 galdera egiteko


Abanto-Zierbenako Udala - Udan... planik onena Abanto Zierbenan, haurren hiri-udalekuetan\nUdan... planik onena Abanto Zierbenan, haurren hiri-udalekuetan\nAbanto Zierbenako Udalak, udaro bezela, gazteengan eta haien familiengan pentsatzen du, eta aisiarako eta entretenimendurako hainbat jaduera eskaintzen ditu udako denbora librerako. Horretarako, eta badira hamahiru urte, hiri-udalekuak antolatzen ditu; aurten, 297 haur eta gazterentzako tokia egongo da.\nUdalekuak lau adin-taldetan antolatzen dira: txikiak (4-5 urte), ertainak (6-8 urte), nagusiak (9-11 urte) eta gazteak (12-15 urte). Hiri-udalekuak Las Carrerasko Askartza Isusi ikastetxean eta Gallartako Gaztegunean antolatzen dira. Halaber, hainbat irteera antolatzen dira adinaren arabera. Goizeko bederatzi eta erdietatik arratsaldeko lau eta erdietara, astelehenetik ostiralera, uztail osoan, gazteek esperientzia horretaz gozatu ahalko dute. Gazteen ordutegia 10:00etatik 16:00etara izango da.\nEkainaren 26tik uztailaren 30era arte, txikien taldeak ezagutza-jolasak, eskulanen tailerrak eta jolas-dinamikak egingo ditu. Jarduera garrantzitsuenetakoa Gueñesko Abentura Parkera joatea izango da. Era berean, puzgarriak, tailerrak, diskofesta eta Santutxuko Tximiparkera irteera ere antolatu dituzte. 1.500 metro koadro baino gehiagoko haurren aisialdirako eremu bat da; instalazio horietan oihan bat sortu dute, txirristekin eta pilota-igerileku batekin.\nUztailaren 3tik 7ra eta uztailaren 10etik 14ra ertainen txanda izango da; txikien jarduera berberez gozatu ahalko dute, baina Trapagarango Burdinhouse zaldi-zentrora joateko aukera izango dute. Hala, zaldien gainean ibilaldi bat egin ahalko dute. Orain arte, 96 gaztek eman dute izena, eta Bilboko Itsas Museora edo Eureka Zientzia Museora joan ahalko dira; bertan, informazioa modu erakargarrian ematen zaie, komunikazio mota berri baten bitartez, hau da, objektuak manipulatuz eta esperimentuak eginez. Eureka Zientzia Museoak ingurune erakargarri bat eskaini nahi du, zientzia eta teknikaren munduarekin zerikusia duten jardueretan parte hartzeko. Zientzia-dibulgazio zentro bat dela esan liteke, adin guztietako pertsonei begirakoa.\n“Haur eta gazteentzako programa oso eta dibertigarri bat da; askok urtetik urtera ematen dute izena; izan ere, dibertsioa eta kalitatezko aisia bermatuta daude. Era berean, hezkuntza-dimentsioa ere badu”, azaldu du, harro, Maite Etxebarria Abanto Zierbenako alkateak.\nUztailaren 17tik 21era eta uztailaren 24tik 28ra nagusien taldearen txanda izango da, eta haiek ere abentura ugariko, zirrarazko eta adrenalinazko tokietara joateko aukera izango dute. Nagusiek Pozalaguako koba izugarriak ezagutuko dituzte, estalaktita arraroekin, toki paregabea inondik ere.\nUztailaren 3tik uztailaren 14ra, azkenik, gazteei iritsiko zaie ederki pasatzeko txanda. Ikus-entzunezko kanpalekuan esperientzia bikaina izango dute, eta Laredon mota guztietako ur-kirolak egingo dituzte: Paddle Surf, Windsurf, Kayak, Snorkel eta slackline, besteak beste. Jada 44 gaztek eman dute izena.\n“Abanto Zierbenako Udalak apustu oso zabala egin du gazteen entretenimenduaren alde, eta, urtero bezala, hiri-udaleku hauen arrakasta bermatuta dago. Jada 297 adingabek eman dute izena, ederki pasatzeko gogoz; ez da haurrik kanpoan geratu. Gobernu-taldeak familiekin duen konpromisoa izan da”. Ekainaren 5era arte dago irekita tasak ordaindu eta plaza baieztatzeko epea. Txanda bakoitzak begiraleen talde bat izango du, jarduera bakoitzeko begiraleez gain. Udako programaren kostu osoa 42.000 eurokoa izango da; txandaren arabera, eta astebeterako edo bi asterako joaten diren, Udalak kostuaren % 50 eta % 65 artean ordainduko du. Familiek astero 27,50 euro ordainduko dute; prezio horretan sartzen dira garraioa, jarduerak eta begiraleak. Gazteek udan kalitatezko aisiaz gozatzea nahi dugu”, esan du, amaitzeko, Etxebarriak.


Faux-Fresnay - Wikipedia, entziklopedia askea.\n48° 39′ 01″ N, 3° 56′ 15″ E / 48.6503°N,3.9375°E / 48.6503; 3.9375Koordenatuak: 48° 39′ 01″ N, 3° 56′ 15″ E / 48.6503°N,3.9375°E / 48.6503; 3.9375\nPlancy-l'Abbaye, Salon, Angluzelles-et-Courcelles, Corroy, Courcemain, Gourgançon, Saint-Saturnin eta Thaas\n159 (%50) 159 (%50)\nFaux-Fresnay Frantziako udalerria da, Marne departamenduan dagoena, Ekialde Handia eskualdean. 2013an 348 biztanle zituen.\n2007an Faux-Fresnay udalerrian erroldatutako biztanleak 348 ziren. Familiak 148 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 56 seme-alabarik gabeko familiak ziren, 44 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 177 etxebizitza zeuden, 149 familiaren etxebizitza nagusia ziren, 15 bigarren erresidentzia ziren eta 13 hutsik zeuden. Etxebizitza guzti hauek 177etxeak ziren. 149 etxebizitza nagusietatik 122 bere jabearen bizilekua ziren, 23 alokairuan okupaturik zeuden eta 4 doan lagata zeuden; 2 etxek bi gela zituzten, 15 etxek hiru zituzten, 41 etxek lau zituzten eta 91 etxek bost zituzten. 105 etxek euren parking plaza propioa zuten azpian. 70 etxetan ibilgailu bat zegoen eta 60 etxetan bat baino gehiago zituzten.\nFaux-Fresnay udalerriko biztanleria-piramidea 2009an .\n2007an lan egiteko adina zuten pertsonak 211 ziren, horien artean 154 aktiboak ziren eta 57 inaktiboak ziren. 154 pertsona aktiboetatik 135 lanean zeuden (77 gizon eta 58 emakume) eta 19 langabezian zeuden (8 gizon eta 11 emakume). 57 pertsona inaktiboetatik 25 erretiraturik zeuden, 6 ikasten zeuden eta 26 "bestelako inaktibo" gisa sailkaturik zeuden.\n2009an Faux-Fresnay udalerrian 144 unitate fiskal zeuden, 342 pertsonek osaturik. Pertsona bakoitzeko diru-sarrera fiskalaren mediana urteko 18.597 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 3 ibilgailuen saltze eta konpontze enpresak ziren eta 2 garraio enpresak ziren.\n2000. urtean Faux-Fresnay udalerrian 21 nekazaritza-ustiategi zeuden, 2.055 hektarea erabiltzen.\nBNF: 152628484 (data)\nOrriaren azken aldaketa: 10 azaroa 2020, 15:11.


Aimar Irigoien Euskal Harri Txikien Txapelketako irabazle - Azpeitia - uztarria.eus\nUztarria.eus 2008-10-27 11:10\nAimar Irigoienek Euskal Herriko Harri Txikien Txapelketa irabazi zuen atzo, igandea, Arrigorriagan. Errezildarra txapelketa irabazteko faboritoa zen eta ez zuen hutsik egin.\nSei harri-jasotzailek hartu zuten parte txapelketan. Kirolari bakoitzak lau harri izan zituen lanerako. 125 kiloko errektangularra, pisu bereko zilindro kopa, 112,5 kilotako kubikoa eta 100 kiloko bola. Bakoitzarekin hiruna minutuko txandak egin behar izan zituzten. Hirugarren harriarekin, errezildarrak txapela segurtatu egin zuen. Sei jasoalditako aldea kendu zion Joseba Ostolatzari, errezildarrari aurre egin zion bakarra.\nAurreko urteko txapelketa ere Aimarrek irabazi zuen.\nHarri handienaren txapelketa Azpeitian\nHarri-jasotzen bi txapelketa jokatzen dira, bata harri txikiena, eta bestea handiena. Atzo bertan eman zen ezagutzera harri handiena noiz eta non jokatuko den. Azpeitian izango da abenduaren 21ean, Santo Tomas egunean.